title: Kidō senshi Gundam – dai 08 MS-shōtai

text:
OVA kirjoittaa uudelleen Gundam-historiaa robottien käyttöönoton osalta; Kidō senshi Gundam -televisiosarjassa GM:t tulivat mukaan sarjan loppupuolella (jaksot 29 ja 30), mutta OVAssa, joka sijoittuu noin televisiosarjan jakson 10 tietämille, ne ovat jo käytössä avaruudessa. Lisäksi Lähi-Idässä on jo liittovaltion sarjatuotanto- mobile suit -pataljoona. Vaikka Sunrisen virallinen kanta on, että kaikki, mikä on filmattu on virallista, on tuottajillakin ollut vaikeuksia tämän ristiriidan selvittämisessä. Lopullinen virallinen tulkinta on, että maajoukkojen RX-79[G] ja RGM-79[G] olivat saatavilla vain hyvin rajoitetussa määrin ja siksi vain harvojen joukkojen käytettävissä, ja avaruuskäyttöön tarkoitettua RGM-79E:tä valmistettiin muuallakin kuin Jaburossa avaruustehtaissa ja niitä käytettiin vain silloin tällöin käytettiin tiedustelutehtäviin, minkä vuoksi niitä ei nähty alkuperäisessä televisiosarjassa. Tähän selitykseen päätyminen vei kuitenkin aikansa, minkä vuoksi eri medioissa päähahmon RX-79[G]-robotin kutsumanimi vaihtelee. Tarkemmin asiaa on käsitelty artikkelissa maa-Gundam. Asiaa on sekoittanut vielä se, että maa-GM:n tyyppinumero RGM-79[G] on sama kuin GM Commandin.
Suluissa on VHS-videon julkaisupäivä Japanissa (ensimmäisellä kasetilla oli kaksi jaksoa, muut julkaistiin yksittäin). DVD-julkaisulla yhdellä levyllä oli kolme jaksoa.Kidō senshi Gundam – dai 08 MS-shōtai: Miller’s Report on 1. elokuuta 1998 ensi-iltansa Shōchikun elokuvateattereissa saanut animaatioelokuva. Se pyöri valkokankailla samaan aikaan kuin Kidō senki Gundam W – Endless Waltz tokubetsuhen. Elokuva kostuu OVAn kahdeksasta ensimmäisestä osasta (erityisesti osista 6–8) kootuista kohtauksista. Elokuvassa tarkastellaan Amadan armeijahistoriaa uuden hahmon, liittovaltion tiedustelu-upseeri Alice Millerin näkökulmasta.


title: Kidō senshi Gundam – dai 08 MS-shōtai

text: "Kidō senshi Gundam – dai 08 MS-shōtai U.C. 0079 + α" -nimellä julkaistiin sarjan loppupuolen ohjanneen Umanosuke Iidan käsikirjoittama sarjakuvaversio tarinasta. Sarjakuvan tarina noudattelee enimmäkseen OVAn juonta, mutta sarjaan on lisätty hahmoja ja kohtauksia niin, että se muodostaa jatkoa aiemmin Gundam Ace -lehdessä julkaistulle Kidō senshi Gundam – Sora no Ishtam -sarjakuvalle.


title: Kidō senshi Gundam – dai 08 MS-shōtai

text: Iida ilmoitti blogissaan huhtikuussa 2008, että sarjan julkaisu lopetettaisiin. Äkillisen peruutuksen johdosta tarina jäi monilta osin keskeneräiseksi.


title: Kidō senshi Gundam – dai 08 MS-shōtai

text: Ichirō Ōkōchi kirjoitti OVAn kolmiosaisen romaaniversion, joka julkaistiin Kadokawa Bunko -sarjassa. Juoni on liki sama kuin OVAssa, mutta ympäristön ja lopun joitakin yksityiskohtia on muutettu. Romaani kuvaa päähenkilö Shirō Amadan henkisen tilan muutoksia ja kasvua taistelukentällä.


title: Minna Hokkanen

text: Minna Hannele Hokkanen (s. 23. kesäkuuta 1964 Helsinki) on suomalainen näyttelijä.


title: Minna Hokkanen

text: Hokkanen opiskeli näyttelemistä vuodesta 1984 Teatterikorkeakoulussa ja valmistui teatteritaiteen maisteriksi vuonna 2007. Hänellä on ollut vuodesta 1988 kiinnitys Tampereen Työväen Teatteriin, jossa hänen rooleihinsa ovat lukeutuneet muun muassa Irina "Kolmessa sisaressa", Hulda "Juurakon Huldassa", Titania "Kesäyön unessa" ja Heidi" Fundamentalistissa". Vuodesta 1998 hän on kuulunut myös tarinateatteriryhmä Tampereen Tarinateatteriin.


title: Minna Hokkanen

text: Hokkanen on näytellyt myös elokuvissa ja televisiossa. Hän on muun muassa näytellyt Liisaa televisioelokuvassa "Onnellinen hääpäivä" (1993) ja Marika Launista televisiosarjassa "Taivaan tulet".


title: Minna Hokkanen

text: Vuonna 2004 Hokkanen ja monologinäytelmän "Miksi Saara nauroi?" muu työryhmä palkittiin NNKY:n tunnustuspalkinnolla ja vuonna 2005 hänet palkittiin Eino Salmelaisen säätiön palkinnolla.


title: Minna Hokkanen

text: Hokkanen on ollut vuodesta 1991 naimisissa näyttelijä Auvo Vihron kanssa. Heillä on kaksi lasta, vuonna 1991 syntynyt poika ja vuonna 1994 syntynyt tytär.


title: David Nobbs

text: David Nobbs (13. maaliskuuta 1935 Petts Wood, Lontoo – 9. elokuuta 2015) oli brittiläinen televisiokäsikirjoittaja.


title: David Nobbs

text: Nobbs teki käsikirjoituksia useisiin BBC:n komediasarjoihin, kuten "That Was the Week That Was", "The Frost Report" ja "The Two Ronnies". Omaan romaaninsa "The Fall and Rise of Reginald Perrin" pohjautuvan komediasarjan "Herra Perrinin uusi elämä" hän käsikirjoitti 1970-luvun puolessavälissä. Vuonna 2009 sarjasta alkoi uusi versio, tällä kertaa nimeltään "Reggie Perrin", jota Nobbs oli myös mukana kirjoittamassa.


title: Emerald-luokka (korvetti)

text: Emerald-luokka oli Britannian kuninkaallisen laivaston potkurikorvettiluokka, jossa alusten perä ja laidat oli suojattu raudalla. Alusten runko oli valmistettu neljän tuuman teak-lankuista ja vedenalaiset osat oli peitetty kuparilevyillä. Alusten suunnittelija oli Nathaniel Barnaby.


title: Emerald-luokka (korvetti)

text: Luokan alusten aseistukseksi suunniteltiin neljätoista tykkiä kuten edeltäneessä Amethyst-luokassa, mutta ainoastaan ensimmäisen "HMS Opalin" aseistus oli ensimmäiseen telakointiin saakka sellainen. Muut alukset varustettiin kahdellatoista tykillä. Tykeistä kymmenen sijoitettiin viisi kummallekin laidalla ja loput keulaan ja perään kumpaankin yksi.


title: Emerald-luokka (korvetti)

text: Luokan aluksista "HMS Emerald" ja "HMS Tourmaline" aseistettiin vuosina 1882-1886 uudelleen neljällä kuuden tuuman sadan naulan tykillä sekä kahdeksalla viiden tuuman viidenkymmenen naulan tykillä. "HMS Garnet" aseistettiin uudelleen neljällätoista viiden tuuman 50 naulan tykillä, seitsemällä konekiväärillä sekä kahdella kevyemmällä tykillä.


title: Emerald-luokka (korvetti)

text: Kaikki alukset oli varustettu valmistuessaan täydellä takilalla (18250 neliöjalkaa) ja ne muutettiin parkeiksi 1880-luvulla. Kaikkiin aluksiin asennettiin korkeapainesylinteri, jonka jalkaisija oli 57 tuumaa sekä matalapainesylinteri, jonka halkaisija oli 90 tuumaa. Iskunpituus oli 33 tuumaa.


title: Suoritus

text: Suoritus tarkoittaa velallisen tekemää rahallista tai muuta varallisuusarvoista varojensiirtoa velkojalle, jolla on saamisoikeus tähän maksuun.


title: Suoritus

text: Usein suorituksen synonyyminä käytetään nimitystä maksu. Yleiskielessä maksu tarkoittaa vain rahavelan suoritusta, mutta oikeudellisessa kielenkäytössä se tarkoittaa muunkinlaista velvoitteen täyttämistä.


title: Suoritus

text: Oikea ja velvoitteen lakkauttava suoritus edellyttää: oikeaa suoritusajankohtaa, suorituksen oikeaa lajia ja määrää sekä oikeaa suorituksen vastaanottajaa.


title: Suoritus

text: Oikeustoimeen perustuvissa velkasuhteissa erotetaan päävelvoite ja päävelvoitteen suoritusta edistävä apuvelvoite. Suoritukset jaotellaan positiivisiin suorituksiin, jotka ovat jotakin toimintaa tai tekemistä, ja negatiivisiin suorituksiin, jotka ovat tekemättä jättämistä. Toinen jaottelutapa on jako kerta- ja kestosuorituksiin. Suoritus voi olla myös valinnan mukaan määräytyvä (valinnaisvelvoite), jolloin sopimuksen osapuoli tai ulkopuolinen taho voi valita sovituista vaihtoehdoista suoritustavan.


title: Mustemaailma

text: Mustemaailma on Cornelia Funken kirjoittaman fantasiatrilogian viimeinen osa. Sarjan ensimmäinen osa on nimeltään Mustesydän ja toinen osa Musteloitsu. Trilogian ensimmäisestä osasta on tehty myös elokuva vuonna 2009.


title: Mustemaailma

text: Meggie ja hänen äitinsä Resa ja isänsä Mo elävät Mustesydän-kirjan maailmassa, ja tarina on punonut heidät tiukasti mukaansa. Se on antanut Molle Närrin, rosvojoukon johtajan vaarallisen roolin. Mustan prinssin rinnalla Närri taistelee julmia vallanpitäjiä vastaan, ja on jatkuvasti hengenvaarassa. Tarinankertoja Fenoglio on menettänyt taitonsa, ja valta muuttaa tarinan kulkua on nyt Orfeuksella, joka hyötyy enemmän julmien vallanpitäjien palvelemisesta. Mustesydämen maailma on kaunis ja maaginen, mutta täynnä ansoja, eikä kukaan voi tietää, mihin suuntaan tarina lopulta punoutuu.


title: Sosiaalinen suorituseste

text: Sosiaalinen suorituseste tarkoittaa yksityishenkilön vaikeutta suoriutua maksuistaan tai veloistaan sen vuoksi, että hänen terveydentilassaan, perhesuhteissaan, asuntotilanteessaan tai työtilanteessaan on tapahtunut muutoksia. Käsitteestä on käytetty myös nimityksiä henkilökohtainen force majeure tai sosiaalinen force majeure.


title: Sosiaalinen suorituseste

text: Sosiaaliseen suoritusesteeseen vetoamalla voidaan pyrkiä lieventämään velalliseen kohdistuvia viivästysseuraamuksia tai kokonaan irtaantumaan pitkäaikaisista sopimussidonnaisuuksista. Useimmat asiaan liittyvät säädökset ovat kuluttaja-asioita. Esimerkiksi korkolain (633/1982) 11 pykälässä säädetään viivästyskoron sovittelusta tilanteissa, joissa velallinen on ilman omaa syytään joutunut maksuvaikeuksiin. Samantapainen on myös kuluttajansuojalain (38/1978) 7 luvun 16 pykälän säännös maksun viivästysseuraamuksista. Asiaan voidaan soveltaa myös yleisiä kohtuusäännöksiä, kuten oikeustoimilain (228/1929) 36 pykälää ja kuluttajansuojalain (38/1978) 4 luvun 1 pykälää.


title: Antony Jay

text: Antony Rupert Jay (20. huhtikuuta 1930 – 21. elokuuta 2016) oli brittiläinen televisiokäsikirjoittaja ja kirjailija. Hän oli toisena käsikirjoittajana, yhdessä Jonathan Lynnin kanssa, BBC:n komediasarjassa "Kyllä, herra ministeri", ja sen seuraajassa "Kyllä, herra pääministeri".


title: Antony Jay

text: Jay oli politiikan tuntija, ja hän toimi muun muassa puheenkirjoittajana ja BBC:n toimittajana. Yhteistyön komediakirjoittaja Jonathan Lynnin kanssa hän aloitti 1970-luvun puolessavälissä yrityskoulutuselokuvia tuottaneessa, John Cleesen perustamassa, Video Artsissa.


title: Barracuda

text: Barracuda tai barrakuda voi tarkoittaa ainakin seuraavia:


title: Petrus Bång

text: Petrus Bång (1633-1696) toimi Viipurin hiippakunnan piispana 1681-1696. Tämä ruotsalaissyntyinen mies mainitaan 1600-luvun etevimmäksi virkansa hoitajaksi. Hän oli tehnyt useita ulkomaanmatkoja ja oli suomen kielen taitoinen.


title: Petrus Bång

text: Bång syntyi Norrbon pitäjässä, tuli ylioppilaaksi 1651 Upsalassa, jossa myös sai maisterin arvon sekä toimi jumaluusopin professorina. Kreivi Pietari Brahe kutsui hänet professoriksi Turkuun, kun piispa Johannes Terserus oli erotettu virastaan epäilyttävien opetustensa vuoksi. Turussa Bång hoiti toistakymmentä vuotta teologian professorin virkaa.


title: Petrus Bång

text: Viipurin piispana Bång suhtautui ortodokseihin eri tavalla kuin edeltäjänsä. Vaikka hän piti ortodoksista uskoa eksytyksenä, hän koetti osoittaa ortodokseille, ettei heidän uskonsa eronnut paljoa luterilaisuudesta. Hän ei hyväksynyt ortodoksien pakkokäännyttämistä. Bång totesi, että "synnistä he opettavat puhtaasti ja totuudenmukaisesti ja he puhuvat kauniisti Jumalan armosta ja Kristuksen armotyöstä. Yksin Kristusta he pitävät Vapahtajanaan... Monet uskonkappaleet ovat heille tuntemattomia, mutta mitään he eivät tietääkseni kiellä".


title: Petrus Bång

text: Bång perusti omilla varoillaan kaupunkiin kirjapainon, joka oli Suomessa toinen järjestyksessä. Hän edisti tarkastusmatkoillaan lukutaitoa seurakunnissa. Rautalammin seurakunnan vanhin säilynyt piispantarkastuspöytäkirja on vuodelta 1695. Siinä Petrus Bång totesi pitäjän miesten osaavan katekismusta "kauniisti ja puhtaasti" ulkoa. Sen sijaan vain muutamat seurakuntalaiset osasivat lukea.


title: Petrus Bång

text: Bång oli lukenut ja oppinut mies, joka osasi myös suomea. Tosin hänen teoksensa Ruotsin kirkon historiasta (1675) on ajalle tyypillistä götismiä, jossa mahtipontiset kuvitelmat sotkeutuivat tosiasioiden kanssa. Niinpä hän toteaa, että Aatami toimi piispana Kälkestadissa Ruotsissa


title: Petrus Bång

text: Petrus Bång oli avioliitossa kahdesti. Hänen ensimmäinen vaimonsa Katarina Leijel kuoli 1675, minkä jälkeen Bång v. 1681 solmi uuden avioliiton Magdalena Schnackin kanssa. Hänen lapsistaan eli täysi-ikäiseksi vain ensimmäisestä avioliitosta syntynyt tytär Katarina, joka vajaat 18-vuotiaana vihittiin vuonna 1688 avioliittoon vuonna 1691 aateloidun Carl Banckin kanssa.


title: Ladun maja

text: Ladun maja on Suomen ladun alayhdistyksen Jyväskylän ladun ylläpitämä hiihtomaja Jyväskylän Taka-Keljossa Kolmisoppisen rannalla. Se toimii jyväskyläläisen hiihtävän kansan tapaamispaikkana, ja siellä myydään muun muassa munkkeja, makkaraa ja makeisia.


title: Ladun maja

text: Ladun majan pihasta lähtevät 2, 5, 10 ja 18 kilometrin hiihtolenkit. Lyhimmillä lenkeillä on mahdollisuus myös luisteluhiihtoon, mutta 10 ja 18 km lenkit sopivat vain perinteisen tyylin hiihtoon. Laduilta on hiihtoyhteys myös Laajavuoren latuverkostoon (valaistu) sekä Muurameen. Kolmisoppisen rannalla on murtomaasuksilla laskettava "laskettelurinne". Aiemmin 18 kilometrin latua pidettiin 20 kilometrin latuna.


title: Ladun maja

text: Maja rakennettiin 1950-luvulla, ja sitä on useamman kerran laajennettu, viimeksi 1960-luvulla, jolloin hirret laajennusta varten lahjoitti Jyväskylän kaupunki. Majan lähituntumassa on aurattuja pysäköintipaikkoja melko runsaasti.


title: Ladun maja

text: Kesällä on Kolmisoppisen rannassa uimaranta.


title: Pesäpallon miesten Suursarjan kausi 1931

text: Karsinnoissa koettiin jymypaukku, kun edelliskauden pronssimitalisti ja kaikkien aikojen menestynein pesäpalloseura, Helsingin Pallonlyöjät putosi Suursarjasta.


text: Suursarjan eli A-sarjan alapuolelle perustettiin valtakunnallinen B-sarja ja myös Naiset aloittivat Suomen mestaruudesta pelaamisen.


text: Pelattiin 14.6. Helsingissä ja 21.6. Riihimäellä.


text: Pelattiin 2.6. Tampereella ja 11.6. Toijalassa.


text: Pelattiin 5.6. Valkealassa ja 11.6. Kuusankoskella.


text: Pelattiin 31.5. Viipurissa ja 7.6. Sortavalassa.


text: Kunkin karsintaryhmän voittaja eteni Suursarjaan. Kahden suurimman karsintaryhmän kakkoset pelasivat vielä lisäkarsinnan yhdestä Suursarjapaikasta Hämeenlinnassa 28.kesäkuuta:


text: Pallo-Toverit - Tampereen Pyrintö 17-3


text:
Vuoden 1931 Suursarja oli äärimmäisen tasainen. Lahden Mailaveikot vei mestaruuden juoksusuhteen perusteella, vaikka hävisikin tasapisteisiin päätyneelle Riihimäen Pallonlyöjille keskinäisessä ottelussa. Neljä seuraavaa joukkuetta olivat niin ikään tasapisteissä, ja näistä Pallo-Toverit nappasi pronssia ja Toijalan Palloveikot puolestaan putosi sarjasta yhdessä Kymintehtaan kanssa. Toijala sai kuitenkin sarjalaajennuksen myötä mahdollisuuden karsia vuoden 1932 suursarjaan keväällä, ja onnistui säilyttämään sarjapaikkansa.
Toijala luovutti ottelunsa Kymintehtaata vastaan (1-0).


text: Sarjasta putosi Kymintehtaan Urheiluseura. Tilalle nousivat Loimaan suojeluskunta (B-sarjan mestari) ja Joensuun Palloseura. Toijala ja B-sarjan kolmonen Uuraan Urheilijat pelasivat keväällä 1932 karsintaottelun Suursarjapaikasta. Ottelun voitti Toijala tylysti 17-1.


text:
Vuoden 1931 Suursarjan tuodut juoksut joukkueittain. Pöytäkirjoista selviävät vain tuojat, eivät lyöjät. Riihimäen Klaus Karvonen oli etenijäkuningas 10 juoksullaan.
Lahden Mailaveikot voittivat myös naisten mestaruuden, josta pelattiin ensimmäistä kertaa.


text: Nuorten mestaruuden voitti Tampereen Pyrintö nöyryyttämällä finaalissa LMV:n peräti 26-1.


title: Anton Wilhelm Lindgren

text:
Anton Wilhelm Lindgren (27. syyskuuta 1831 Tampere – 3. joulukuuta 1901 Kuopio) oli suomalainen oppikoulun lehtori, kirjailija, toimittaja ja kirjankustantaja.
Lindgrenin vanhemmat olivat kirvesmies David Lindgren ja Maria Mattsdotter. Hän kävi Tampereen pedagogiota ja ala-alkeiskoulua valmistuen ylioppilaaksi 1850. Lindgren opiskeli jonkin aikaa Helsingin yliopiston teologisessa tiedekunnassa.


title: Anton Wilhelm Lindgren

text: Lindgren oli Tampereen ala-alkeiskoulun vt. opettajana ja Pietarsaaren ala-alkeiskoulun opettajana 1853, Porin yläalkeiskoulun historian ja maantiedon kollegana vuodesta 1857 sekä Hämeenlinnan yläalkeiskoulun historian ja maantiedon kollegana vuodesta 1862. Hän jäi tästä toimesta lakkautuspalkalle 1879 ja toimi vielä senaatin suomen kielen apulaiskielenkääntäjänä 1881–1892.


title: Anton Wilhelm Lindgren

text: Lindgren osti 1874 Gustaf Erik Eurénin (1818–1872) vuonna 1858 perustaman sanomalehti Hämäläisen sekä sitä painaneen kirjapainon. Hän oli myös Hämeenlinnassa ilmestyneen Hämäläisen päätoimittajana.


title: Anton Wilhelm Lindgren

text: Anton Wilhelm Lindgren oli naimisissa vuodesta 1862 Amanda Wetterstenin kanssa. Arkkitehti Armas Lindgren oli heidän poikansa.


title: Lynda Baron

text: Lynda Baron (s. 24. maaliskuuta 1942) on brittiläinen näyttelijä. Komediasarjassa "Aina auki" hän esitti hoitaja Gladys Emanuelin roolin. Lisäksi hän on esiintynyt muun muassa saippuasarja EastEndersissä.


title: David Wilhelm af Grubbens

text: David Wilhelm af Grubbens (17. heinäkuuta 1824 Lofö, Ruotsi – 6. maaliskuuta 1903 Tammela) oli ruotsalaissyntyinen insinööri joka saapui opettajaksi Mustialan maanviljelysopistoon. Hän opetti maanmittausta sekä toimi opiston navetan esimiehenä. Kirjallisessa tuotannossaan af Grubbens käytti nimimerkkejä "-bb-", "D.W.", "D.W.G.", "Gbb" ja "Min-Penna".


title: David Wilhelm af Grubbens

text:
1860-luvulla af Grubbens osti Tammelan kirkonkylästä pienen maatilan jossa hän asui taloutta hoitaneen sisarensa Wilhelmina (Minna) Maria Elisabeth Chiewitzin kanssa. Minna Chiewitz oli arkkitehti Georg Theodor von Chiewitzin leski. Tilanpidon ohella af Grubbens kävi kävi kartoittamassa lähiseudun maatilojen uudisraivauksia. Hänellä oli myös arkkitehti von Chiewitzin suunnittelema pieni kesähuvila Lunkinjärven saaressa.
Af Grubbensin kirjalliseen tuotantoon kuului näytelmä ja kaksi runokokoelmaa.


title: Lapsen tähden (albumi)

text: Lapsen tähden on 25. joulukuuta 1993 järjestettyyn Lapsen tähden -konserttiin liittyvä 1993 valmistunut kokoelmalevy. Albumilla esiintyvät lapset ovat tuttuja vuoden 1992 ja edeltävien vuosien Tenavatähti-kilpailuista.


title: Bos en lommer

text: Bos en Lommer () on kaupunginosa Amsterdamin läntisellä puolella, Alankomaissa. Alueella asuu reilut 30000 ihmistä ja sen pinta-ala on 2,71 km². Bos en Lommeriin kuuluva Kolenkitbuurt kantaa kyseenalaista titteliä olemalla koko Alankomaiden huonoin lähiö asua ja elää hollantilaisen televisiokanavan RTL:n julkaiseman Top 40 ongelma-alueet -listan mukaan.Myös Sloterdijkin vanha kylä on osa Bos en Lommeria.


title: Bos en lommer

text: Valtuusto koostuu 17 jäsenestä.


title: Bos en lommer

text: Bos en Lommeriin menevät niin bussit, raitiovaunut kuin myös metrokin. Raitiovaunulinjat 7, 12 ja 14 kulkevat kaupunginosan läpi. Metroasema kantaa nimeä Bos en Lommerweg/Vlugtlaan.


title: Melonta kesäolympialaisissa 2000

text: Vuoden 2000 kesäolympialaisten melonta järjestettiin 17. syyskuuta – 1. lokakuuta 2000 Sydneyssä. Tapahtumia oli 16. Osanottajia oli 330 (249 miestä ja 81 naista) 47 eri maasta. Nuorin osanottaja oli Inna Osypenko-Radomska (18 vuotta ja 8 päivää) ja vanhin Jacob Haller (43 vuotta ja 49 päivää). Parhaiten pärjäsivät Saksa ja Unkari.


title: Cision

text: Cision on medianäkyvyyden hallintaan, mediatietoon ja viestintäpalveluihin erikoistunut yritys. Sillä on toimistoja Euroopassa, Pohjois-Amerikassa ja Aasiassa sekä maailmanlaajuinen yhteistyökumppaniverkosto. Tytäryhtiö Oy Cision Finland Ab on osa Cision AB:tä, joka on listautunut Tukholman pörssiin.


title: Cision

text: Cision perustettiin Ruotsissa vuonna 1892 Svenska Telegrambyrån mainososastona. Myöhemmin siitä muodostui Pressurklipp-niminen yritys, jonka leikeseuranta palveli ruotsalaisia yrityksiä ja yksityishenkilöitä. Yritys laajeni 1990-luvulla Observer-nimisenä Tanskaan ja sen tarjoamat palvelut sisälsivät lehtileikkeiden lisäksi radio- ja televisiotranskriptiot.


title: Cision

text: Analyysipalvelut tulivat yhtiön tarjontaan 1990-luvun puolivälissä ja siitä lähtien tarjonta laajeni kattamaan erilaiset räätälöidyt tietopalvelut. Liikevaihdon kasvu sai yhtiön laajentamaan toimintansa kaikkiin muihin Pohjoismaihin, Saksaan ja Baltiaan.


title: Cision

text:
Suomen markkinoille Cision tuli alun perin Observer-nimisenä vuonna 1997, kun konserni osti suomalaisen mediaseurantayrityksen, Sanomalehtien Ilmoitustoimisto SITA Oy:n, koko liiketoiminnan. SITA:n olivat aikanaan vuonna 1913 perustaneet Suomen suurimmat sanomalehdet. Yhtiön palveluihin kuuluivat perinteisen lehdistöseurannan lisäksi 1960-luvulta lähtien myös radio- ja tv-seuranta sekä erilaiset mittauspalvelut. Konserniin kuulunut, tiedotejakeluun keskittynyt sisaryhtiö Waymaker sulautui yritykseen vuonna 2003.
2000-luvulle mentäessä yritys oli jatkanut laajentumista Anglo-Euroopan alueella ja Portugalissa ja jatkoi kasvuaan useilla yritysostoilla Yhdysvaltain ja Kanadan markkinoille. Seuraavina vuosina 2003–2005 markkina-asema vahvistui vielä MediaMap-, Delahaye- ja Multivision-yritysostojen myötä. Vuonna 2007 kaikki Observer-konsernin tytäryhtiöt yhdistettiin yhteisen Cision-nimen alle. Vuonna 2009 Cision myi seuranta- ja analyysitoiminnot Tanskassa Infomedialle ja Norjassa ja Ruotsissa Infopaq Internationalille. Kesällä 2011 Cision myi Suomen seuranta- ja analyysitoiminnot M-Brain Oy:lle säilyttäen Cision Finlandilla tiedotejakelu- ja mediatietokantapalvelut sekä palkitun CisionPoint-verkkosovelluksen myynnin, markkinoinnin ja asiakastuen.


title: Cision

text: Cision Groupin kesällä 2011 toteuttaman yrityskaupan myötä Cision Finlandin mediaseuranta- ja analyysiliiketoiminnot myytiin M-Brain Oy:lle. Cision säilytti Suomessa itsellään mediatietokantaan ja tiedotejakeluun keskittyvät Plan & Connect -palvelut, joiden myyntiä, markkinointia ja asiakastukitoimintoja sekä CisionPoint-verkkosovellusta Cision Finland (Cision Plan and Connect Finland Oy) hoitaa. Cision Finlandin toimipiste sijaitsee Helsingissä. Cisionin maailmanlaajuinen CisionPoint-verkkosovellus voitti vuosina 2009 ja 2011 CODiE-palkinnon, jonka myöntää Software and Information Industry Association (SIIA). Cision ylläpitää julkista CisionWire-uutissivustoa, jossa julkaistaan tiedotteita, kuvia ja videoita. Cisionin Journalisttweets.com -sivustolla voi seurata eri alojen journalistien mikrobloggausta Twitterissä. Cision julkaisee myös Suomen mediauutisia sekä suositun top-blogilistauksen kuukausittain vaihtuvasta aihealueesta.


title: Årdalsfjorden

text: Årdalsfjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Årdalin kunnan alueelle.


title: Årdalsfjorden

text: Keskeisimmät vuonon varrella sijaitsevat kylät ovat Naddvik, Seim ja Årdalstangen.


title: Lustrafjorden

text: Lustrafjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Lusterin kunnan alueelle.


title: Lustrafjorden

text: Vuonon varrella sijaitsevia kyliä ovat mm. Solvorn, Nes, Luster, Skjolden sekä Gaupnefjorden-lahden päässä sijaitseva Gaupne.


title: Aukusti Alhovuori

text: Aukusti Alhovuori (sukunimi aik. "Dahlberg"; 10. elokuuta 1863 Messukylä – 21. joulukuuta 1912 Tampere) oli suomalainen toimittaja joka oli tamperelaisen Aamulehden toimitussihteerinä ja päätoimittajana 1900-luvun alussa.


title: Aukusti Alhovuori

text: Alhovuoren vanhemmat olivat sulattotyöläinen Emanuel Dahlberg ja Maria Kristina Laurén. Hän pääsi ylioppilaaksi Helsingin alkeisopistosta 1887 ja valmistui Helsingin yliopistosta filosofian kandidaatiksi 1892 ja maisteriksi 1894.


title: Aukusti Alhovuori

text: Alhovuori oli nuorena työssä tehtaassa ja hän suoritti ylioppilastutkinnon sekä valmistui maisteriksi vasta aikuisvuosinaan. Hän oli mukana 1890-luvulla "Tampereen Työväen Yhdistyksen" toiminnassa. Alkuvaiheissa wrightiläistä suuntausta edustaneeseen yhdistykseen kuului sekä työntekijöiden että työnantajien edustajia ja se korosti erityisesti työväestön valistamisen ja koulutuksen tarvetta. 1890-luvun lopulla yhdistyksen linja radikalisoitui ja sosialismin vastustajana tunnettu Alhovuori erotettiin yhdistyksestä hänen arvosteltuaan työväenliikettä ja sen johtohenkilöitä kirjoituksissaan.


title: Aukusti Alhovuori

text:
Alhovuori oli Aamulehden päätoimittajana 1905–1912. Hänen kaudellaan lehti otti käyttöön syyskuussa 1909 uuden kaksirataisen "Plauen"-rotaatiopainokoneen joka mahdollisti kaksiväripainannan. Aamulehteä voitiin uuden koneen ansiosta painaa jopa 16-sivuisena kun muut tamperelaiset sanomalehdet ilmestyivät edelleen nelisivuisina.
Toimittajan työn ohella Alhovuori toimi suomentajana.


title: Jaakko Nikkinen

text: Jaakko Nikkinen (1. lokakuuta 1884 Laihia – 7. marraskuuta 1946 Laihia) oli suomalainen kirjailija. Hän kirjoitti myös nimellä "Jouko Nikkinen".


title: Huumetsaari

text: Huumetsaariksi () kutsutaan epävirallisesti Yhdysvaltain hallinnon virkamiestä, joka johtaa maan huumausainepolitiikkaa. Huumetsaari on presidentin huumausainepoliittinen neuvonantaja ja vuodesta 1988 Kansallisen huumausaineiden sääntelyviraston johtaja (Office of National Drug Control Policy). Huumausainepoliittisen neuvonantajan virka perustettiin vuonna 1982. Senaattori Joe Biden tiedotti asiasta lehdistölle sanoen: "Senaatti on päättänyt äänin 62-34 perustaa "huumetsaarin" viran, jonka haltija on vastuussa USA:n huumepolitiikasta." Obaman huumetsaari Gil Kerlikowske on ilmoittanut, että USA:n liittovaltio aikoo lopettaa "huumeiden vastaisen sodan" politiikan.


title: HMS Acasta (1797)

text: HMS Acasta oli Britannian Kuninkaallisen laivaston Acasta-luokan 40-tykkinen viidennen luokan alus, fregatti. Alus tilattiin 30. huhtikuuta 1795 John Randall and Companyltä Rotherhithestä.


title: HMS Acasta (1797)

text: "Acasta" siirrettiin huhtikuussa 1797 Rotherhithestä telakalta aluksen päällikkönä Richard Lane Deptfordiin varustettavaksi, ja se otettiin sieltä palvelukseen 24. kesäkuuta. Alus liitettiin Kanaalin laivastoon, kunnes se purjehti helmikuussa 1798 Jamaikalle.


title: HMS Acasta (1797)

text: Alus valtasi seuraavat kaapparilaivat: "Santa Marian" 1. toukokuuta, "San Antonion" 12. toukokuuta sekä "L'Hirondellen" ja sen seuralaisen vielä toukokuussa. Se valtasi edelleen seuraavat kaapparit: "Trompen" 30. kesäkuuta, "San Josef de Victorian" 2. heinäkuuta ja "San Miguel y Acandoan" 13. heinäkuuta. Alus valtasi vielä vuoden loppuun mennessä kaapparit "L'Actifin", "Cincinnatuksen" sekä erään tuntemattomaksi jääneen aluksen.


title: HMS Acasta (1797)

text: "Acastan" päälliköksi määrättiin marraskuussa 1799 Edward Fellowes, jonka johdolla alus upotti vuoden 1800 alussa kaapparialus "La Victoiren". Alus purjehti lokakuussa 1801 takaisin Englantiin suojaten samalla saattuetta kotimaahan. Alus palasi Jamaikalle helmikuussa 1802 päällikkönään James Wood.


title: HMS Acasta (1797)

text: Alus palasi heinäkuussa 1802 Englantiin, jossa se siirrettiin telakalle Portsmouthiin. Telakalta palattuaan alus sijoitettiin tammikuussa 1803 Pohjanmeren valvontaan ensin Leithiin ja myöhemmin Noreen. Aluksen päälliköksi määrättiin huhtikuussa James Oswald. Alus määrättiin heinäkuussa Kanaalin laivastoon, jossa palvellessaan se valtasi 2. lokakuuta kaapparialus "L'Aventuren".


title: HMS Acasta (1797)

text: "Acasta" määrättiin vuonna 1804 Länsi-Intiaan, josta se palasi Englantiin huhtikuussa 1805. Toukokuussa aluksen päälliköksi vaihdettiin Richard Dunn ja se liitettiin Kanaalin laivastoon. Alus kuului Duckworthin osastoon, jonka tehtävänä oli estää Cadizissa olevan laivaston pääsy merelle.


title: HMS Acasta (1797)

text: Alus otti osaa 6. helmikuuta 1806 San Domingon taisteluun. Aluksen päälliköksi määrättiin syyskuussa Philip Beaver. Se purjehti helmikuussa 1807 Leewardsaarille. Alus valtasi 17. heinäkuuta 1808 La Güairassa Ranskan laivaston 18-tykkisen "Le Serpentin". Alus osallistui 30. tammikuuta 1809 Martiniquen saaren valtaukseen ja 14. huhtikuuta Les Saintes -saarten valtaukseen. Se palasi vuonna 1810 Englantiin, jossa se poistettiin Plymouthissa palveluksesta.


title: HMS Acasta (1797)

text: "Acasta" palasi palvelukseen tammikuussa 1811 päällikkönään Alexander Kerr, ja se liitettiin Kanaalin laivastoon, kunnes se purjehti vuonna 1812 Pohjois-Amerikkaan. Alus valtasi amerikkalaiset kaappariprikit "Curlew'n" 24. heinäkuuta ja "Heraldin" 10. joulukuuta. Alus joutui tulitukseen kohteeksi varjostaessaan amerikkalaista laivasto-osastoa kesäkuussa 1813 Uuden Lontoon edustalla. Alus varjosti tammikuussa 1815 "Constitututionia". Se valtasi myöhemmin tammikuussa takaisin "Levantin".


title: HMS Acasta (1797)

text: Alus palasi heinäkuussa 1817 Englantiin, jossa se poistettiin palveluksesta 12. syyskuuta, ja se sijoitettiin Chathamin reserviin. Alus myytiin romutettavaksi 1. tammikuuta 1821 Woolwichissa.


title: Lauri Kemiläinen

text: Lauri August Kemiläinen (6. syyskuuta 1886 Kuopion maalaiskunta – 4. lokakuuta 1946 Kuopio) oli suomalainen opettaja, runoilija ja kääntäjä.


title: Lauri Kemiläinen

text: Kemiläisen vanhemmat olivat suntio Juho Vilho Kemiläinen ja Anna Loviisa Hyvärinen. Hän pääsi ylioppilaaksi Kuopion lyseosta 1905 ja valmistui Helsingin yliopistosta filosofian kandidaatiksi 1911 ja maisteriksi 1919.


title: Lauri Kemiläinen

text: Kemiläinen toimi Pietarin suomalaisen lyseon opettajana ja sittemmin hän oli Keski-Suomen kansanopiston johtajana ja Kuusankosken, Karkkilan ja Mäntän työväenopistojen opettajana.


title: Lauri Kemiläinen

text: Kemiläinen suomensi muun muassa Aleksandr Puškinin runoromaanin Jevgeni Onegin, Tito Collianderin teoksen "Ilja Repin, ukrainalainen taiteilija", Maksim Gorkin "Valittuja novelleja ja runoja" sekä Dagmar Edqvistin romaanin "Kohtalokas tapaus" ja Gina Kausin kirjan Katariina Suuresta.


title: Rob Wright (muusikko)

text: Rob Wright (s. 11. maaliskuuta 1954 Montreal, Québec, Kanada) on parhaiten tunnettu punk rock -yhtye NoMeansNon laulajana, basistina ja lauluntekijänä. Hän myös soittaa bassokitaraa pop-punk-yhtyeessä The Hanson Brothers ja esiintyy soolona (bassokitara, laulu) nimellä Mr.Wrong. Hän asuu nykyisin Vancouverissa.


title: Rob Wright (muusikko)

text: Hän perusti yhtyeen NoMeansNo veljensä John Wrightin kanssa vuonna 1979. Molemmat soittavat myös yhtyeessä The Hanson Brothers yhdessä nykyisen NoMeansNo-kitaristi Tom Hollistonin kanssa. Mr.Wrongina esiintyessään hän soittaa bassoa ja laulaa papin kaapuun pukeutuneena ilman muuta säestystä. Hän on myös esiintynyt Ford Pierin, Itchin ja progressiivisen instrumentaaliyhtye Removalin levytyksillä (viimeksi mainitussa Mr.Wrong-hahmollaan). 70-luvun lopulla ja 80-luvun alussa hän ajautui myös musiikkituotannon pariin, ja äänitti ja/tai tuotti useiden paikallisten (Brittiläinen Kolumbia) punkyhtyeiden levytyksiä, tunnetuimpana ryhmänä näistä ehkä "Neos".


title: Rob Wright (muusikko)

text: Wrightilla on oma, selkeästi tunnistettava bassokitaransoittotekniikkansa, joka sisältää elementtejä joita yleensä on totuttu kuulemaan sähkökitarasta. Yleensä hän käyttää Fender Precision Bass -bassokitaraa. Käyttämiinsä vahvistimiin hän on saanut innoituksensa Motörhead-yhtyeen Lemmy Kilmisteriltä ja käyttää Marshallin "solid state"-vahvistinta Marshallin 4x10 kitarakaiuttimen kanssa. Muiksi vaikutteikseen hän on maininnut muun muassa jazz-basistit Jimmy Blantonin ja Paul Chambersin. Wright on korkealle arvostettu muiden basistien keskuudessa, ja häntä on ylistänyt muun muassa The Minutemenin Mike Watt.


title: Rob Wright (muusikko)

text: Rob Wright on myös yksi levy-yhtiö "Wrong Records"in omistajista.


title: Jessica

text: Jessica on varsinkin englanninkielisissä maissa yleinen naisen nimi. Nimi on tullut tunnetuksi William Shakespearen näytelmästä Venetsian kauppias. Shakespearen arvellaan muodostaneen nimen Vanhassa testamentissa esiintyvän heprealaisen "Jiska"- tai "Yiskah"-nimen pohjalta, joka merkitsee "Jumala kääntyy puoleen"..


title: Jessica

text: Suomessa nimeä Jessica ei ennen vuotta 1940 ollut annettu kenellekään, mutta varsinkin 1980-luvulta lähtien se on yleistynyt. Vuoden 2009 loppuun mennessä se on annettu 4787 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Jessican nimipäivä on 25. helmikuuta.


title: Arnafjorden

text: Arnafjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Vikin kunnan alueelle. Vuono haarautuu etelässä kahdeksi lahdeksi, Indrefjordeniksi ja Framfjordeniksi.


title: Arnafjorden

text: Keskeisimmät vuonon varrella sijaitsevat kylät ovat Arnafjord ja Framfjord.


title: Høyangsfjorden

text: Høyangsfjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Høyangerin kunnan alueelle.


title: Høyangsfjorden

text: Vuonon pohjoispäädyssä sijaitsee Høyangerin kylä.


title: Vihtori Simonen

text: Vihtori Simonen (3. marraskuuta 1882 Iitti – 18. toukokuuta 1951 Helsinki) oli suomalainen toimittaja ja kirjailija joka käytti myös nimimerkkejä "Vihtori Auer" ja "Valkoinen Neekeri".


title: Vihtori Simonen

text: Vihtori Simonen oli muun muassa Mikkelin Sanomien ja Kouvolan Sanomien päätoimittajana. Hänen lapsiaan olivat toimittaja Salama Hirvonen ja toimittaja Seppo Simonen.


title: Vihtori Simonen

text:
Nimimerkillä "Valkoinen Neekeri":
Nimimerkillä "Vihtori Auer":


title: Fuglsetfjorden

text: Fuglsetfjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Høyangerin kunnan alueelle.


title: Fuglsetfjorden

text: Vuonon varrella sijaitsevat mm. Søreiden, Bjordalin ja Oslandin kylät.


title: Pesäpallon SM-sarja 1941

text: Pesäpallon SM-sarjaa 1941 ei pelattu loppuun asti. Sota keskeytti sarjatoiminnan kesäkuussa.


title: Pesäpallon SM-sarja 1941

text: Helsingin NMKY - Etelä-Saimaan Kisa 4-13


title: Pesäpallon SM-sarja 1941

text:
ESK selvisi tämän ainoan kerran mestaruussarjaan ja siinäkin sen meriitit jäivät neljän ottelun mittaiseksi, kun sota häiritsi urheilutoimintaa. Seura on tunnettu myöhemmin Lauritsalan Kisana.
Helsingin NMKY ei ole koskaan selviytynyt tämän lähemmäksi SM-sarjaa.


title: Pesäpallon SM-sarja 1941

text: Tasaisena alkanut sarja keskeytyi Suomen ja Neuvostoliiton välisten sotatoimien alkaessa kesäkuussa. Viimeiset pelit pelattiin 15.6. eikä mestaruutta voitu ratkaista.


title: Mahmud I

text: Mahmud I (2. elokuuta 1696 – 13. joulukuuta 1754) oli Osmanien valtakunnan sulttaani 1730–1754. Hän syntyi Istanbulissa sulttaani Mustafa II:n ja Valide Sultan Salihan pojaksi. Hän varttui isoäitinsä Gülnûşin huomassa ja opiskeli mm. historiaa, kirjallisuutta, runoutta ja musiikkia.


title: Mahmud I

text:
Mahmud nousi Osmanien valtakunnan valtaistuimelle 35 vuoden iässä 1. marraskuuta 1730 ja kokosi hallintonsa virkamiehistä, jotka edustivat hänen omaa sukupolveaan. Hän oli luonteeltaan hyväntahtoinen, päättäväinen, armelias ja kärsivällinen. Hallitsijana hän kiinnitti paljon huomiota kansan hyvinvointiin ja välttyi siten toistamasta isänsä ja enonsa Ahmed III:n tekemiä virheitä. Mahmudin valtakaudella osmanit sotivat Itävallan ja Venäjän kanssa. Sodat päättäneiden rauhansopimusten seurauksena Turkki sai Belgradin takaisin Itävallalta ja Venäjä joutui käymään kauppaa Mustallamerellä osmanien laivoilla.
Mahmudin aikakaudella hovin sisällä ryhdyttiin käymään valtataistelua ja virkamisten korruptio lisääntyi.


title: Mahmud I

text: Mahmud sairasteli paljon viimeisen kahden elinvuotensa aikana ja kuoli 59 vuoden iässä 1754. Hänet haudattiin Mustafa II:n hautaan Yenin moskeijassa Istanbulissa.


title: Jang Jin-young

text: Jang Jin-young (; 14. kesäkuuta 1974 – 1. syyskuuta 2009) oli eteläkorealainen näyttelijä. Hän aloitti uransa mallina ja osallistui 1990-luvun alussa Miss Korea -kilpailuun. Hän teki elokuvadebyyttinsä vuonna 1998. Hän sai parhaan naispääosan esittäjän Blue Dragon -palkinnon kahdesti: ensin vuonna 2001 elokuvasta "Sorum", sitten vuonna 2003 elokuvasta "Singles". Muita rooleja hänellä oli muiden muassa elokuvissa "Over the Rainbow" (2002) ja "Scent of Chrysanthemums" (2003).


title: Jang Jin-young

text: Jang Jin-youngilla todettiin syyskuussa 2008 vatsasyöpä, johon hän kuoli vain 35-vuotiaana.


title: NBA-kausi 1982–1983

text: NBA-kausi 1982–1983 oli NBA-liigan 37. kausi. Runkosarja käynnistyi 29. lokakuuta 1982 ja päättyi 17. huhtikuuta 1983. 31. toukokuuta loppuneiden pudotuspelien päätteeksi mestaruuden voitti Philadelphia 76ers kaadettuaan Los Angeles Lakersin finaalisarjassa puhtaasti otteluvoitoin 4–0.V=voitot, H=häviöt, V%=voittoprosentti, *=divisioonansa voittaja


title: Roxy Beaudro

text: Roxy (Rocque) Francis Beaudro (29. helmikuuta 1884 – 10. helmikuuta 1960) oli yhdysvaltalainen jääkiekkoilija, joka pelasi laitahyökkääjänä. Beaudro voitti Stanley Cupin vuonna 1907 Kenora Thistlesissä.


title: Roxy Beaudro

text: Beaudro syntyi Yhdysvalloissa Minnesotan osavaltion Red Lake Fallsissa. 1890-luvun alussa hän muutti Kanadaan, Ontarion Rat Portageen. Nuorena hän kiinnostui jääkiekosta ja liittyi vuonna 1896 paikalliseen juniorijoukkueeseen yhdessä tulevien Hall Of Fame -jäsenten Tommy Phillipsin, Si Griffisin, Billy McGimsien ja Tom Hooperin kanssa.


title: Roxy Beaudro

text: Beaudro pelasi Kenora Thistlesin edeltäjä Rat Portage Thistlesissä vuodet 1896–1907, pelaten tuona aikana viidesti Stanley Cupista vuosina 1903, 1905 ja kolmesti vuonna 1907. Vuonna 1907 Beaudro lopetti uransa mutta palasi yhdeksän vuoden tauon jälkeen pelaten kahdeksan ottelua puolustajana National Hockey Associationin Toronto 228th Battalionissa ennen liittymistään Yhdysvaltojen armeijaan ensimmäisessä maailmansodassa. Beaudro kuoli Ontarion Barriessa 10. helmikuuta 1960.


title: Roxy Beaudro

text: Beaudro teki ratkaisumaalin toisessa Stanley Cup -ottelussa tammikuussa 1907 Montreal Wanderersia vastaan.


title: Michel Tabachnik

text: Michel Tabachnik (s. 10. marraskuuta 1942) on sveitsiläinen kapellimestari ja säveltäjä. Hän opiskeli pianonsoittoa, sävellystä ja orkesterinjohtoa kotikaupungissaan Genevessä. Hän on pitkän uransa aikana johtanut useita orkestereita ja työskennellyt myös oopperataloissa. Säveltäjänä hän on julkaissut omia teoksiaan 1960-luvulta lähtien.


title: Michel Tabachnik

text: Tabachnik julkaisi romaanin "Il était une fois un enfant" (1999).


title: Michel Tabachnik

text: Kuusitoista Auringon temppeli -kultin jäsentä kuoli Ranskan Vercorsissa joulukuussa 1995. Tabachnikia alettiin tutkia tapauksen johdosta vuonna 1996. Hän myönsikin olleensa yhteyksissä kulttiin, mutta kertoi, ettei tiennyt mitään kuolemista.


title: Michel Tabachnik

text: Tabachnikia vastaan nostettiin kuitenkin syyte, sillä syyttäjät uskoivat, että Tabachnik oli ollut johtavassa asemassa Auringon temppelissä. He vaativat Tabachnikille viiden vuoden tuomiota yllytyksestä kuolemiin, joiden liikkeen jäsenet uskoivat johtavan uuteen syntymään Siriuksella. Myös Jean-François Mayer, joka osallistui tutkimuksiin asiantuntijana, piti Tabachnikin asemaa kultissa korkeana. Hän ei kuitenkaan liittänyt Tabachnikia surmiin, vaan katsoi, että niiden takana oli Joseph di Mambro, joka itse kuoli kultti-itsemurhien yhteydessä vanhana ja sairaana.


title: Michel Tabachnik

text: Tabachnik vapautettiin syytteistä, ja päätös pysyi myöhemmin myös ylemmässä oikeusasteessa.


title: Kristian Thulesen Dahl

text: Kristian Thulesen Dahl on tanskalainen poliitikko. Hän on ollut kansanedustaja Tanskan folketingetissä vuodesta 1994. Vuosina 1994-1995 hän edusti Tanskan edistyspuoluetta, mutta irtautui puolueesta ja oli perustamassa Tanskan kansanpuoluetta, jonka riveissä on sittemmin pysynyt.


title: Kristian Thulesen Dahl

text: Tanskalainen Arena-lehti valitsi Dahlin maansa vaikutusvaltaisimmaksi alle 40-vuotiaaksi poliitikoksi vuonna 2009. Koulutukseltaan hän on liiketalouden ja kauppalain maisteri Aalborgin yliopistosta. Dahl suoritti asepalveluksen tykistössä Skivessä vuosina 1988-89, ja on sotilasarvoltaan reservin korpraali ().


title: Pesäpallon Suursarja

text: Suursarja on Pesäpallon SM-sarjan nimitys, jota käytettiin vuosina 1931-41. Vuosina 1942-44 sarjasta käytettiin nimitystä Sotasarja ja vuodesta 1945 lähtien on puhuttu Mestaruussarjasta aina vuoteen 1989 saakka, jonka jälkeen perustettiin Superpesis.


title: Pesäpallon Suursarja

text: Suursarja oli vuosina 1932-39 jaettu Itä- ja Länsilohkoon. Tämä lohkojako oli myös perustana vuosittain pelattavaan Pesäpallon Itä-Länsi otteluun. Suursarjasta käytettiin myös nimitystä A-sarja, ja sen alapuolelle perustettiin valtakunnallinen B-sarja.


title: Pesäpallon Suursarja

text: Suursarjan voittajat:


title: Indonesianbulbulit

text: Indonesianbulbulit ("Ixos") on bulbulien heimoon kuuluva varpuslintusuku. Indonesianbulbulien sukuun kuuluu BirdLifen mukaan neljä lajia. Toisissa lähteissä saattaa olla eri määrä sukuun kuuluvia lajeja.


title: Monopoly City Streets

text: Monopoly City Streets oli "Monopolyyn" perustunut verkkopeli. Sitä pelattiin oikean maailman kaduilla Google Mapsin ja OpenStreetMapin avulla. Pelin kehitti Tribal DDB, Hasbron digitaalisen puolen edustusyhtiö. Projektissa oli mukana myös Google. Peli käynnistettiin 9. syyskuuta 2009 ja se lopetettiin 9. joulukuuta 2009.


title: Monopoly City Streets

text: Monopoly City Streets -pelaajat aloittavat 3 miljoonasta virtuaalisesta dollarista ja he voivat ostaa oikean maailman rakennuksia kuten hotelleja, taloja, jalkapallostadioneita, linnoja ja pilvenpiirtäjiä. Pelaajat maksavat rakennuksien vuokraa joka päivä, alkaen talosta maksettavasta 50:stä aina pilvenpiirtäjän 100 miljoonaan dollariin asti.


title: Monopoly City Streets

text: Pelaajat voivat ostaa, myydä, ja neuvotella hinnoista muiden pelaajien kanssa. "Monopoly Chance Cards" -nimisiä kortteja annetaan pelaajille satunnaisesti, ja niillä on mahdollista sabotoida toisten pelaajien peliä rakentamalla hasardeja toisten pelaajien kaduille. Myös bonusrakennuksia, kuten puistoja, kouluja, vesitorneja ja tuulipuistoja, voidaan rakentaa. Pelaajat saavat näitä rakennuksia mahdollisuuskorttien avulla.


title: Finnafjorden

text: Finnafjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Vikin kunnan alueelle.


title: Finnafjorden

text: Vuono on melko eristynyt eikä sen varrella sijaitse teitä tai kyliä.


title: Ikjefjorden

text: Ikjefjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Høyangerin kunnan alueelle.


title: Ikjefjorden

text: Vuonon varrella sijaitsevat mm. Øystrebøn ja Ikjenin kylät.


title: Naavat

text: Naavat ("Usnea") on jäkäläsuku, johon kuuluvat lajit kasvavat puiden oksilta roikkuvina ja muistuttavat ulkonäöltään harmaata tai vihertävää partaa. Naavoja kasvaa kaikissa maanosissa. Muiden jäkälien tavoin ne koostuvat symbioosissa elävistä sieni- ja levälajeista. Naavojen sienet kuuluvat kotelosienten kaareen ("Ascomycota") ja levät kaareen Chlorophyta. Naavat on helppo erottaa muista jäkälistä siinä, että niiden keskellä kasvaa joustava puhtaan valkoinen säie, jollaista muissa niitä muistuttavissa jäkälissä ei ole. Toisin kuin monien muiden jäkälien, naavojen väri ei kasvukauden kestäessä muutu.


title: Naavat

text: Naavalajeja on useita satoja. Eräässä Józef Motykan vuonna 1947 laatimassa luettelossa niitä mainitaan 451 lajia. Nykyisen käsityksen mukaan monet niistä kuitenkin ovat vain samojen lajien muunnoksia, jotka ovat sopeutuneet paikallisiin olosuhteisiin. Monista muodoista on edelleen epäselvää, onko niitä pidettävä eri lajeina. Myös Suomessa katsottiin vuonna 1951 kasvavan 34 naavalajia, mutta nykyisen käsityksen mukaan vain 12. Koko maailmassa naavalajeja tunnetaan noin 500, ja suku on karpeiden heimon ("Parmeliaceae") suurimpia. Ulkonäkönsä puolesta naavat sekoitetaan helposti luppoihin.


title: Naavat

text: Naavat ovat hyvin herkkiä ilmansaasteille, varsinkin rikkidioksidille. Jos sitä esiintyy ilmassa runsaasti, naavat kasvavat vain muutaman millimetrin pituisiksi, mikäli lainkaan pysyvät elossa, kun taas puhtaassa ilmassa ne voivat kasvaa 10 tai jopa 20 senttimetrin pituisiksi.


title: Naavat

text: Naavoja on käytetty lääkekasveina ainakin tuhat vuotta. Monet lajit sisältävät "naavahappoa" (CHO), jolla on antibioottisia vaikutuksia. Tämän sekä partamaisen rakenteensa vuoksi niitä on käytetty haavojen sterilisointiin, ennen kuin nykyisiä antibiootteja oli saatavissa. Erityisesti intiaanit ovat käyttäneet niitä taisteluissa saamiensa haavojen hoitoon. Naavat ovat myös syötäviä, ja ne sisältävät runsaasti c-vitamiinia.


title: Naavat

text: Nykyisessä amerikkalaisessa luontaislääkinnässä naavoja käytetään lääkkeenä varsinkin keuhkojen ja ylempien hengityselinten sekä virtsaelinten tulehduksiin. Kliinisillä kokeilla niiden tehoa ei ole voitu vahvistaa eikä kumota, mutta muilla tavoin tehdyt tutkimukset viittaavat vahvasti siihen, että niillä on mikrobeja tappavia vaikutuksia.


title: Naavat

text: Naavat ovat osoittautuneet hyödyllisiksi myös akvaariokaloilla esiintyvien tulehdusten torjunnassa, mikä johtuu niiden sisältämästä naavahaposta.


title: Naavat

text: Naava oli yhtenä aineksena "Lipokinetix"-nimisessä tuotteessa, jonka väitettiin auttavan painonpudotukseen kiihdyttämällä aineenvaihduntaa. Muiden sisältämiensä aineksien vuoksi tuotetta väitettiin kuitenkin vaaralliseksi, ja sen vaikutuksia tutkitaan yhä. Pidetään mahdollisena, että suurina pitoisuuksina naavahapollakin on myrkkyvaikutuksia.


title: Pyhimysten ja mielipuolten kaupunki

text: Pyhimysten ja mielipuolten kaupunki () on yhdysvaltalaisen Jeff VanderMeerin alun perin vuonna 2001 ilmestynyt fantasiakirja. Teos sisältää muun muassa pitkän novellin ”Martin Laken muodonmuutos”, joka palkittiin vuonna 2000 World Fantasy Awardilla.


title: Pyhimysten ja mielipuolten kaupunki

text: Teoksesta on julkaistu erilaisia sisällöltään jonkin verran vaihtelevia laitoksia. Suomeksi teos ilmestyi vuonna 2006 Loki-Kirjojen kustantamana. Suomennos on valikoima alkuperäisteoksen tarinoista. Alkuteoksen ensimmäiseen painokseen sisältyi myös mm. pitkä novelli ”Dradin, in Love”, mutta sitä ei ehditty kääntää kirjailijan Finnconin vierailun alla ilmestyneeseen suomennokseen. Teokseen sisältyvät novellit "Vaihtokauppa" ja "Kuningaskalmari: Suppea tutkielma, kirjoittanut Frederick Madnok" on julkaistu Tähtivaeltaja-lehden liitteinä.


title: Pyhimysten ja mielipuolten kaupunki

text: Suomennos voitti ensimmäisen vuoden parhaalle käännösfantasialle jaettavan Tähtifantasia-palkinnon vuonna 2007. Raadin mukaan VanderMeer ”on onnistunut luomaan teoksessaan mosaiikkimaisen runsaan rinnakkaistodellisuuden” ja kirja ”on kaunokirjallisesti merkittävä, fantasiaa lajityyppinä uudistava teos”.


title: Pyhimysten ja mielipuolten kaupunki

text: ”Martin Laken muodonmuutosta” varten VanderMeer tutki Marc Chagallin, Max Ernstin ja Salvador Dalín maalauksia ja kirjoja taidekritiikistä. Hän käytti myös hyväkseen muistojaan taiteilijaäitinsä ateljeesta ja omasta nuoruudestaan. Väkivallan kuvaamista varten hän tutki kohtauksia muun muassa Ian McEwanin romaanista "Viaton".


title: Pesäpallon miesten Suursarjan kausi 1932

text:
Pesäpallon SM-sarjassa 1932 pelattiin kahdessa maantieteellisessä lohkossa. Lohkojen voittajat kohtasivat finaalissa, jonka voitti Lahden Mailaveikot. Suursarjan liukkain etenijä oli Riihimäen Klaus Karvonen 15 tuodulla juoksullaan.
Sarjan järjestelyistä vastasi ensimmäistä kertaa lokakuussa 1931 perustettu Pesäpalloliitto, joka jatkoi SVUL:n pesäpallojaoston toimintaa. Ensimmäinen Arvo-ottelu näki päivänvalonsa 29.5. kun hallitseva Suomen Mestari (1931) Lahden Mailaveikot haastoi muun Suomen joukkueen. Maajoukkue oli ylivoimainen juoksuin 3-17. Lokakuun 2. päivä pelattiin sitten Itä-Länsi -ottelu, tulos 4-11. Viikkoa myöhemmin oli vuorossa maaottelu Viro-Suomi. Suomea edustanut Helsingin Pallonlyöjät sai kiertopalkinnon "kotiin" 245 maksaneen katsojan edessä juoksuin 3-14.


text: Suursarjasta putosivat Joensuun Palloseura ja Loimaan Palloilijat. Sarjaan nousivat Helsingin Pallonlyöjät (B-sarjan mestari) ja Enson Kisailijat.


text: Normaali lyöntijärjestys, ulkopelipaikka, IL=Itä-Länsi pelaaja MS= muun Suomen joukkueessa, tuodut juoksut (*=kunniajuoksu)


text:
HPL: Aune Särkkä,
Gunnel Forsman,
Ilta Elonen,
Lempi Hartikka,
Elli Eskelinen,
Lyyli Lindholm,
Lempi Eskelinen,
Anna-Lisa Kaijalainen,
M Immonen,
Simolin,
Laamanen,
Laajanen.


title: Lehtimäen Jyske

text: Lehtimäen Jyske eli LeJy on Alajärvellä toimiva urheilun yleisseura, joka on perustettu vuonna 1929. Seuran lajeina ovat yleisurheilu, hiihto, suunnistus, jalkapallo, jääkiekko ja pesäpallo.


title: Lehtimäen Jyske

text: Lehtimäen Jyskeen kuuluisimpiin urheilijoihin kuuluvat maastohiihtäjä Juha Hauta-aho ja keihäänheittäjä Ari Mannio.


title: Lanuvium

text: Lanuvium (nykyinen Lanuvio) oli antiikin aikainen kaupunki Latiumissa, Italiassa. Se sijaitsi Albanovuorten etelärinteellä, Rooman kaakkoispuolella. Lanuviumin perusti tarun mukaan Diomedes. Vuonna 338 eaa. siitä tuli "municipium". Kaupungissa oli Juno Sospes Reginan temppeli ja kultti. Rooman keisari Antoninus Pius syntyi Lanuviumin lähellä vuonna 86 jaa.


title: Leikkaus (elokuvataide)

text: Leikkaus on elokuvan jälkituotannossa vaihe, jossa kuva ja ääni yhdistetään kuvatusta ja äänitetystä materiaalista yhtenäiseksi kokonaisuudeksi.


title: Leikkaus (elokuvataide)

text: Leikkausvaiheessa kuville luodaan samalla liitoskohta, josta myös käytetään nimitystä "leikkaus", ammattislangissa "skarvi". Sen avulla elokuvan otokset liitetään toisiinsa. Leikkauksen voi tehdä täysin huomaamattomaksi, tai sillä voidaan luoda hätkähdyttäviä vaikutelmia. Klassisessa elokuvakerronnassa tarina pyritään välittämään mahdollisimman sujuvalla tavalla. Silloin käytetään jatkuvuusleikkausta, jossa ajan, paikan ja toiminnan jatkuvuus säilytetään yli leikkausrajojen. Yllättäviä mielleyhtymiä voidaan luoda esimerkiksi montaasin avulla.


title: Leikkaus (elokuvataide)

text: Tavallisin leikkaustapa on suora leikkaus, jossa otos yksinkertaisesti vaihtuu toiseen. Häivytyksessä kuva katoaa mustaan ja uusi kuva nousee esiin. Ristikuvassa häivytys ja nosto menevät päällekkäin.


title: Lomma

text: Lomma on taajama Lomman kunnassa, Etelä-Ruotsissa. Se sijaitsee Malmöstä pohjoiseen ja Lundista länteen Juutinrauman rannalla. Taajamassa oli vuoden 2010 lopussa 10 837 asukasta.


title: Lomma

text: Lomma on aikaisemmin ollut kauppala. Lisäksi Lomma on ollut myös kaupunki, mutta se lakkautettiin jo ennen vuoden 1862 kunnallislakien voimaanastumista. Niinpä sitä ei yleensä luetakaan Ruotsin kaupunkien joukkoon.


title: Eaton Corporation

text: Eaton Corporation on monialainen teollisuusyritys. Sen tuotteita ovat muiden muassa virransyöttöön liittyvät sähkölaitteet ja järjestelmät, hydrauliikkajärjestelmät ja autojen voimansiirtoon liittyvät järjestelmät.


title: Eaton Corporation

text: Eaton oli vuonna 2012 maailman 99. suurin autoteollisuuden osatoimittajayritys.


title: Eaton Corporation

text: Suomessa UPS-laitteita valmistava Eaton Power Quality työllistää noin 200 henkilöä Espoossa.


title: Pons Sublicius

text: Pons Sublicius oli varhaisin Roomassa Tiberjoen yli kulkeva silta. Se rakennettiin puutukien ("sublicae") varaan, mistä se sai nimensä. Silta sijaitsi vanhan jokisataman yläpuolella suunnilleen Forum Boariumin kohdalla. Legendan mukaan sillan rakensi Rooman neljäs kuningas Ancus Marcius, mutta luultavasti se oli etruskivallan perua. Roomalaisen historioitsija Liviuksen mukaan tarunomainen sankari Horatius Cocles puolusti Pons Subliciusta yksin kokonaista etruskiarmeijaa vastaan, kunnes hänen toverinsa onnistuivat purkamaan sillan. "Pontifex"-pappiskollegio oli luultavasti alkujaan perustettu huolehtimaan sillasta ja siihen liittyvistä uskonnollisista riiteistä.


title: Uusiutuva energia Yhdysvalloissa

text: Uusiutuva energia Yhdysvalloissa kertoo uusiutuvan energiaan liittyvistä seikoista Yhdysvalloissa. Vuonna 2007 Yhdysvaltojen uusiutuvasta energiasta sähköntuotantoa oli 51 % ja loput 49 % pääasiassa biomassaa. Biomassaan sisältyi lämmöntuotanto paperinvalmistuksessa, bioetanoli liikennepolttoaineissa ja tilanlämmitys.How much renewable energy do we use? Yhdysvaltain energiatilastokeskus EIA 22.4.2009


title: Uusiutuva energia Yhdysvalloissa

text: Uusiutuvaan energiaan investoitiin Yhdysvalloissa 24 mrd. $ vuonna 2008 ja enemmän kuin perinteisiin sähkölähteisiin. Investointitavoite uusiutuvaan energiaan on 150 mrd. $ 10 vuodessa. Viranomaiset nostivat veroedun 1,6 mrd $:iin vuonna 2009 verrattuna vuoden 2006 0,8 mrd. $ veroetuun. 30 % veroedun vuoteen 2016 sisältyy pieni tuulivoima, aurinkokennot, keskittävä aurinkovoima, aurinkolämmitys ja geoterminen voima. Lisäksi on osavaltiokohtaisia edistysohjelmia.


title: Uusiutuva energia Yhdysvalloissa

text: Uusiutuva energiaa sähköntuotannossa vuonna 2007 jakautui seuraavasti: vesivoima 71 %, biomassa 16 %, tuulivoima 9 %, Geoterminen energia 4 % ja aurinkovoima 0,2 %. Uusiutuvaa energiaa edistetään liittovaltion verovähennyksin (”federal tax credits”) ja lainatakauksin (”loan guarantee program 2/2009”).


title: Uusiutuva energia Yhdysvalloissa

text: Yhdysvalloissa tuulivoimakapasiteetti oli määrällisesti maista suurin vuonna 2008: 25 170 MW. Vuonna 2007 tuulivoiman osuus sähköasennuksista oli 35 %. AWEAn mukaan tuulivoima on merkittävä talouskasvun lähde. Tuulivoima on kohtuuhintaista, laskee sähkökustannuksia, vakauttaa hintoja, lisää energiaturvallisuutta ja luo uusia työpaikkoja. Vuoden 2007 lopussa asennetun tuulivoimakapasiteettiin arvioitiin tuottavan sähköä 48 TWh vuonna 2008, mikä on 1 % Yhdysvaltojen sähkönkulutuksesta.


title: Uusiutuva energia Yhdysvalloissa

text: EU:ssa oli vuonna 2008 tuulivoimaa 65 GW ja se tuotti sähköä 123 TWh. Vuoden 2007 lopussa EU:n tuulivoima oli 56 GW vastaten 3,7 % EU:n sähköstä ja työllistäen 154 000 ihmistä. Asukasta kohti EU:ssa oli vuonna 2008 tuulivoimaa 131 W/asukas.


title: Uusiutuva energia Yhdysvalloissa

text: Yhdysvaltojen tuulivoiman ennusteet ovat merkittävästi konservatiivisempia kuin Euroopassa tai kansainvälisten yhdistysten ennusteet: Yhdysvaltojen energiaviraston mukaan tuulivoimapotentiaali on vähintään 20 % sähköstä vuoteen 2030 mennessä. Yhdysvaltain energiatilastokeskus (EIA) ennustaa uusiutuvan sähkön osuudeksi 16 % vuonna 2030. Osassa Euroopan maista tuotettiin jo vuonna 2008 noin 10 % sähköstä tuulivoimalla. Tuulivoima oli eniten lisätty sähkömuoto vuonna 2008 sekä Yhdysvalloissa että Euroopassa.


title: Uusiutuva energia Yhdysvalloissa

text: Vuonna 2008 käynnistyi 5 MW aurinkosähkön koevoimala Kaliforniassa. Aurinkolämmitystä oli 1,7 GW vuonna 2007. Havaijilla aurinkolämmitys on uusissa omakotitaloissa pakollinen rakentamisen alkaessa vuodesta 2010.


title: Uusiutuva energia Yhdysvalloissa

text: Yhdysvallat tuotti eniten 34 mrd. litraa bioetanolia vuonna 2008 ylittäen Brasilian tuotannon. Biodieseliä tuotettiin 2 mrd. litraa. Selluloosasta etanolia tuotettiin 12 miljoonaa litraa vuonna 2008 ja 80 miljoonaa litraa oli rakenteilla. Lisäksi 26 tehdasta oli kehitteillä.


title: Uusiutuva energia Yhdysvalloissa

text: Geoterminen energiaa kehitetään 120 projektissa vuonna 2009 vastaten 5 GW.


title: Graecostadium

text: Graecostadium oli antiikin aikainen aukio Roomassa. Se sijaitsi Basilica Julian takana ja Vicus Tuscuksen sekä Vicus Iugariuksen välissä lähellä Forum Romanumia. Sen tehtävänä oli toimia pääasiassa kreikkalaisten orjien myyntipaikkana ("statarion Graecorum"). Graecostadiumin keskellä sijaitsi Tiberiuksen rakennuttama ja jumalaksi julistetun keisari Augustuksen temppeli ("templum Divi Augusti"). Antoninus Pius korjautti Graecostadiumin 100-luvulla.


title: Kalevi Tuominen

text: Kalevi Vilho Tapio ”Kallu” Tuominen (s. 9. elokuuta 1927 Vesilahti) on suomalainen aktiiviuransa lopettanut koripalloilija, koripallovalmentaja ja -tuomari, valmennuspäällikkö ja keskeinen urheiluvaikuttaja.


title: Kalevi Tuominen

text: Tuomisen kasvattajaseura koripallossa on Tampereen Pyrintö, jossa hän pelasi koko uransa ja jota hän myös valmensi SM-sarjassa. Tuominen valmensi myös Suomen miesten että naisten maajoukkueita yhteensä yhdeksässä arvokisojen lopputurnauksessa, muun muassa Tokion olympiakisoissa 1964 ja koti-EM-kilpailuissa 1967. Hän oli pelaajana koripallon ja käsipallon SM-mitalisti, ja näiden kahden lisäksi jalkapallon pääsarjapelaaja. Vuosina 1969–1992 Tuominen toimi Suomen olympiakomitean valmennuspäällikkönä.


title: Kalevi Tuominen

text: Tuomiselle on myönnetty Suomen liikuntakulttuurin ja urheilun suuri ansioristi, hänet on nimetty Suomen koripallon Hall of Fameen, hänet on palkittu Suomen Urheilugaalassa elämäntyöpalkinnolla, ja Pyrintö on nostanut Tuomisen pelipaidan kattoon.


title: Kalevi Tuominen

text: Tuominen pelasi SM-sarjassa vuodet 1952–1963. Vuodet 1955–1969 hän toimi Suomen koripallomaajoukkueen valmentajana ja johti sitä muun muassa Tokion kesäolympialaisissa 1964. Vuonna 2009 Tuominen valittiin ensimmäisten joukossa Suomen koripallon Hall of Fameen. Vuonna 1967 Tuominen valmensi Suomen EM-kisojen kuudenneksi, joka on edelleen maajoukkueen paras arvokisasaavutus. 1950-luvun lopulla Tuominen valmensi myös kolmena vuotena Suomen naisten maajoukkuetta, joka sijoittui Tuomisen johdolla vuoden 1956 EM-kilpailuissa 11:nneksi. Vuonna 1960 Tuominen vietti kolme kuukautta Yhdysvalloissa, Big Ten -konferenssin yliopistoissa, varsinkin Ohio Statessa, mistä hän sai Suomen maajoukkueen menestyksen kannalta oleellista tietoutta.


title: Kalevi Tuominen

text: Tuominen kilpaili koripallon lisäksi useissa muissakin lajeissa. Käsipallossa hän saavutti SM-hopean, cup-mestaruuden ja edusti maajoukkuetta yhdessä maaottelussa. Jalkapalloa hän pelasi vuoden Mestaruussarjassa. Lisäksi hän kilpaili lentopallossa, jääkiekossa, suunnistuksessa, nyrkkeilyssä ja bridgessä.


title: Kalevi Tuominen

text: Tuominen toimi 1950–1990 -luvuilla suomalaisen urheilun keskeisenä vaikuttajana. Hän toimi Suomen olympiakomitean valmennuspäällikkönä vuosina 1969–1992. Tässä työssään Tuominen kehitti, yhtenäisti ja vahvisti koko suomalaista urheilun valmennusjärjestelmää luoden Olympiakomitean koulutusjärjestelmän palvelemaan huippu-urheilusta vastaavien liittojen valmennusta.


title: Kalevi Tuominen

text: Tuomisen puoliso on näyttelijä Aila Arajuuri-Tuominen (o.s. Pilvessalo).


title: Kalevi Tuominen

text: Tuomiselle myönnettiin Suomen liikuntakulttuurin ja urheilun suuri ansioristi vuonna 2003. Vuonna 2009 hänet nimettiin ensimmäisten joukossa Suomen koripallon Hall of Fameen (alussa nimellä Legendat-ohjelma). Vuoden 2014 Suomen Urheilugaalassa hänet palkittiin elämäntyöstään. Helmikuussa 2014 Tampereen Pyrintö nosti Tuomisen pelipaidan kattoon tämän pelinumerolla 15, joka pysyy joukkueen käytössä, mutta jota miesten edustusjoukkueessa on käyttänyt kevään 2014 jälkeen ainoastaan yksi, jo ennen paidannostoa Suomessa kyseisellä numerolla pelannut pelaaja.


title: Joseph di Mambro

text: Joseph Léonce di Mambro (19. elokuuta 1924 – 5. lokakuuta 1994) oli ranskalainen kelloseppä ja lahkojohtaja.


title: Joseph di Mambro

text: Lokakuussa 1994 Kanadassa tapettiin kolmen kuukauden ikäinen lapsi, Emmanuel Dutoit. Uskotaan, että di Mambro tilasi murhan, koska oli tunnistanut pojan Antikristukseksi. Pian alkoivat joukkoitsemurhat/-murhat, joissa myös di Mambro menehtyi. Di Mambro kärsi ennen itsemurhaansa Sveitsissä ainakin diabeteksesta sekä munuaisvauriosta ja sen aiheuttamasta virtsan pidätyskyvyttömyydestä.


title: Joseph di Mambro

text: Di Mambro väitti aikoinaan olevansa muun muassa Osiriksen ja Mooseksen reinkarnaatio. Oman lahkon perustamista oli edeltänyt kiinnostus esoteriaan ja jäsenyys ruusuristiläisessä veljeskunnassa.


title: Joseph di Mambro

text: Myös Luc Jouret toimi johtajana Auringon temppelissä.


title: Virtus

text: Virtus (lat., ) oli yksi antiikin roomalaisten perushyveistä. Siihen liittyi myös moraalisen moitteettomuuden aspekti. Satiirirunoilija Gaius Lucilius esitti 100-luvulla eaa. virtuksen määritelmän. Virtus personifoitiin myös jumalaksi.


title: Lounès Gaouaoui

text: Lounès Gaouaoui (, s. 28. syyskuuta 1977 Tizi Ouzou, Algeria) on algerialainen jalkapallovalmentaja ja uransa lopettanut jalkapallomaalivahti. Hän pelasi Algerian maajoukkueen maalivahtina vuosina 2001–2010.


title: Lounès Gaouaoui

text: Gaouaoui aloitti jalkapalloilun 13-vuotiaana USM Drâa Ben Khedan junioreissa, josta hänet myöhemmin nostettiin joukkueen edustukseen kaudella 1997–1998. Gaouaouin ura sai kuitenkin nostetta, kun hän siirtyi kaudella 1999–2000 synnyinkaupunkinsa seuraan JS Kabylieen. Gaouaoui saavutti heti ensimmäisestä kaudesta lähtien menestystä joukkueen voitettua muun muassa CAF Cupin kolme kertaa peräkkäin vuosina 2000, 2001 ja 2002. Lisäksi se voitti kahdesti Algerian-mestaruuden vuosina 2004 ja 2006.


title: Lounès Gaouaoui

text: Menestysvuosien jälkeen Gaouaoui jätti seuran kesken kauden 2006–2007 ja siirtyi WA Tlemceniin. Gaouaoui nousi seuran ykkösvahdiksi, mutta siirtyi jo puolentoista kauden jälkeen USM Annabaan, jossa yhden kauden päätteeksi hän siirtyi vuonna 2009 ASO Chlefiin. Kauden päätteeksi Gaouaoui siirtyi kahden vuoden sopimuksella USM Blidaan.


title: Lounès Gaouaoui

text: Gaouaoui pelasi ensimmäisen maaottelunsa Algerian paidassa 30. joulukuuta 2001 Senegalia vastaan. Peli päättyi Algerian 1–0-tappioon. Kuukautta myöhemmin hänet valittiin vuoden 2002 Afrikan kisoihin, joissa Gaouaoui pelasi maansa kaikki kolme ottelua, kun joukkue jäi alkulohkoon. Kaksi vuotta myöhemmin Gaouaoui valittiin uudelleen Algerian miehistöön vuoden 2004 Afrikan kisoihin, joissa hän toimi toistamiseen maansa ykkösvahtina. Tällä kertaa Algeria selvisi puolivälieriin asti, joissa se hävisi Marokolle 3–1.


title: Lounès Gaouaoui

text: Seuraavan kerran Algeria pääsi vuoden 2010 Afrikan kisoihin, jolloin Gaouaouin oli tarkoitus toimia kolmannen kerran maansa ykkösvahtina, mutta hän joutui juuri ennen kisoja leikkaukseen eikä voinut osallistua turnaukseen. Myöhemmin kesällä Gaouaoui valittiin myös Algerian MM-kisajoukkueeseen, mutta hän joutui tyytymään kisojen aikana kolmosvahdin rooliin.Henkilökohtaiset


title: Clitheroe

text: Clitheroe on kaupunki Englannissa, Lancashiren kreivikunnassa. Vuonna 2001 siellä oli noin 14 700 asukasta. Kaupungin merkittävin nähtävyys on vuonna 1186 rakennettu normannilinnoitus. Sen on sanottu olevan Englannin toiseksi pienin normannilinna.


title: Faustina nuorempi

text: Annia Galeria Faustina Minor, myös Faustina Minor tai Faustina nuorempi (16. helmikuuta noin 130 – kesä 175 tai 176) oli roomalainen keisarinna ja keisari Marcus Aureliuksen vaimo.


title: Faustina nuorempi

text: Faustina syntyi noin vuonna 130. Hänen vanhempansa olivat keisari Antoninus Pius ja Faustina vanhempi. Nuori Faustina naitettiin jo varhain Antoninuksen adoptiopojalle Lucius Verukselle 25. helmikuuta 138, mutta se purettiin heinäkuussa. Vuonna 145, mahdollisesti 13. toukokuuta, Faustina meni naimisiin toisen adoptiopojan, Marcus Aureliuksen kanssa. He saivat yhteensä 14 lasta:Domitia Faustinan syntymän jälkeen vuonna 147, Antoninus Pius myönsi Faustina nuoremmalle Augustan arvonimen. Hänen uskollisuuttaan Marcus Aureliukselle kuitenkin epäiltiin ja hänellä kerrottiin olleen useita rakastajia. Faustina kuoli kesän alussa vuonna 175 tai 176 Halalassa, Taurusvuoristossa. Marcus Aurelius suri häntä kovasti, julisti hänet jumalaksi ja hautasi hänet Hadrianuksen mausoleumiin.


title: Volskit

text: Volskit () olivat muinainen itaalinen kansa. Volskit puhuivat Volskin kieltä, joka oli sukua umbrille, oskille ja latinalle. Volskien tärkeimpiä keskuksia olivat Antium, Tarracina (volskiksi "Anxur"), Circeii, Satricum, Velitrae, Sora, Arpinum ja Atina.


title: Volskit

text: Volskit olivat roomalaisten sitkeimpiä vastustajia Italian niemimaalla. He asuivat aluksi Apenniinien niemimaan keskiosassa, mutta hyökkäsivät 400-luvun eaa. alussa mäkiselle ja soiselle Etelä-Latiumin alueelle ja asettuivat sinne asumaan. 400-luvun eaa. alussa volskit sotivat usein yhdessä eekvien kanssa roomalaisia vastaan, mutta heidät voitettiin vuonna 431 eaa. Myöhemmin 300-luvulla eaa. roomalaiset kukistivat volskit uudelleen ja valloittivat heidän alueensa, jonka jälkeen valloitetulle alueella perustettiin useita roomalaisia kolonioita, joilla oli latinalaisoikeudet. Tämän johdosta volskit roomalaistuivat. Roomalainen sotapäällikkö Marcus Furius Camillus kukisti volskit vuonna 367 eaa.


title: Pesäpallon SM-sarja 1933

text: Pesäpallon SM-sarja 1933 oli SM-sarjan 12. kausi. Mestaruuden voitti Riihimäen Pallonlyöjät .


title: Pesäpallon SM-sarja 1933

text: Suursarjan taulukot ja pelatut ottelut.


title: Pesäpallon SM-sarja 1933

text: Enson Kisailijat ja Helsingin Pallo-Toverit putosivat sarjasta. Joukkuemäärää kasvatettiin kuitenkin 8:sta 12:een ja joukkueet pääsivät keväällä karsimaan takaisin Suursarjaan. Molemmat myös onnistuivat paikkansa lunastamaan.


title: Pesäpallon SM-sarja 1933

text: Salo-Uskelan suojeluskunta (B-sarjan mestari) ja Sortavalan Palloseura nousivat suoraan vuoden 1934 Suursarjaan.


title: Pesäpallon SM-sarja 1933

text: Kilpailuun osallistui kaikkiaan 23 seuraa, jotka jaettiin kahteentoista alkulohkoon hyvin epätasaisesti. Ottelut 3.kierroksesta eteenpäin:


title: Pesäpallon SM-sarja 1933

text: Mestarit: Aino Liimatainen, Liisa Salmi, Laina Lahtinen, Suoma Kaipola, Tarja Vahlman, Valma Hakala, Eeva Peltonen, Majlis Arasalo (Ahlfors), Marjatta Lindstedt, Greta Keintola (os.Helminen), Marjatta Lietsamo.


title: Luster

text: Luster on kunta Sognin ja Fjordanen läänissä Norjassa. Tammikuussa 2013 tehdyn väestönlaskennan mukaan kunnassa oli 5 041 asukasta.


title: Luster

text: Lusterin nimi muinaisnorjaksi on Lústr.


title: Kimmo Kuu

text: Kimmo Kuu () on kanadalainen stop motion -animaatiotekniikalla luotu lasten televisiosarja. Sarja perustuu Alexander Barin ideaan. (Bar osallistui sarjan käsikirjoittamiseen vuosina 2002–2007, jolloin tehtiin 92 11 minuutin episodia.) Se on kanadalaisen mediayhtiö Halifax Film Companyn (nykyisin DHX Media) ja Alliance Atlantisin yhteistuotanto. Levitystä hoitaa Alliance Atlantis.


title: Kimmo Kuu

text: Sarjan kohderyhmä ovat 3–6-vuotiaat lapset. Tuottajien mukaan sarjan tavoitteena on ”edistää hauskan seikkailun ja tutkimisen avulla tiettyjen elämässä tärkeiden taitojen aktiivista oppimista, kuten periksiantamattomuus, luovuus ja yhteistyö painottaen ’esitieteellisiä’ taitoja”.


title: Kimmo Kuu

text: Sarjan ensiesitys oli Kanadassa 2. tammikuuta 2006. Kukin jakso kestää noin 22 minuuttia, ja jokainen niistä sisältää kaksi erillistä episodia. Suomessa sarjaa on näytetty Yle TV2 -kanavalla arki-iltapäivien Pikku Kinossa. Ensiesitys oli 26. huhtikuuta 2006. Suomessa on näytetty kaksi tuotantokautta.


title: Kimmo Kuu

text:
Sarjan tapahtumapaikka on Linnunradan reunan viimeistä edellinen kuu nimeltä Sininen Kuu L22 (engl. "Blue Moon L22") ja sen kuuasema Kuutamola (engl. "Moona Luna").Toisella tuotantokaudella esitellään lisäksi
Kuutamolaiset liikkuvat Kuussa monesti lentävillä kulkuvälineillä. Kun Kimmo ”lähtee Kuuta tutkimaan”, hän valitsee kulkuvälineen Varikolta.


title: Kimmo Kuu

text: Ensimmäinen tuotantokausi


title: Milanówek

text: Milanówek on kaupunki ja kunta Puolassa, Masovian voivodikunnassa, Grodzisk Mazowieckin piirikunnassa, 31 kilometriä Varsovasta lounaaseen, Keski-Mazovian alangossa. Vuosina 1975–1998 kaupunki kuului hallinnollisesti Varsovan voivodikuntaan. Vuoden 2007 tilastojen mukaan kaupungin asukasluku oli 15 838 henkeä.


title: Milanówek

text: Milanówek perustettiin 1800- ja 1900-lukujen vaihteessa Michał Lasockin maanjaon seurauksena. Kaupunki sijaitsi Varsovan–Wienin rautatien varrella. Alusta asti Milanówek oli ennen kaikkea Varsovan rikkaiden lomakylä, jonne he rakensivat upeat huvilansa. Kun talojen omistajat luopuivat kesäasunnoistaan, niistä tuli loisteliaita koteja. Suosituin ja yksi ensimmäisistä Milanówekin vieraista oli Bolesław Prus, puolalaista realismia edustava kirjailija. Kaupungin kanta-asukkaista tunnetuimpia oli kuvanveistäjä Jan Szczepkowski.


title: Milanówek

text: Maailmansotien välisenä aikana Milanówekissa kehittyi huvila-arkkitehtuuri, joka on kaupungin vanhemmassa osassa ollut hallitseva tähän päivään asti. 1920-luvulla perustettiin silkin tutkimuskeskus "Centralna Doświadczalna Stacja Jedwabnicza". Milanówekin Pyhän Jadwigan kirkossa säilyttiin toisen maailmansodan aikana uurnaa, joka sisältää Frédéric Chopinin sydämen. Sitä oli siihen asti säilytetty Varsovassa, Pyhän Ristin kirkossa Krakowskie Przedmieście -kadulla. Varsovan kansannousun aikana 1944 Milanówekissa toimi useita tärkeitä Puolan maanalaisen vastarintaliikkeen elimiä. Sen vuoksi Milanówekia kutsuttiin ”pieneksi Lontooksi" ja siitä tuli vapaan Puolan todellinen pääkaupunki.


title: Milanówek

text: Vuonna 1951 Milanówek sai kaupunginoikeudet. Vuonna 1961 kaupunkia laajennettiin liittämällä siihen muun muassa nykyinen Kazimierówkan kaupunginosaa. Puolan kansantasavallan aikana nähtiin teollisuuden seuraava kehitysvaihe. Kaupunkiin perustettiin muun muassa kirurgisia laitteita valmistava tehdas MIFAM. Vuoden 1999 hallinnollisessa uudistuksessa Milanówek yhdistettiin viiden muun kunnan kanssa Grodziskin piirikunnaksi.


title: Milanówek

text: Tunnetuin teos, jossa on paljon Milanówekin arkielämän kuvauksia, on Jarosław Marek Rymkiewiczin runokokoelma "Auringonlasku Milanówekissa". Teos sai NIKE- kirjallisuuspalkinnon vuonna 2003. Musiikin harrastajat voivat muistella Hanna Banaszakin laulua "Mansikkoja Milanówekissa.”


title: Milanówek

text: Vuoden 2002 tilastojen mukaan Milanówekin pinta-ala on 13,52 km², josta:Milanówek muodostaa 3,69 % piirikunnan pinta-alasta.


title: Milanówek

text:
Väestötilastot (tilastollinen vuosikirja 2007)
Vuoden 2002 tilastojen mukaan keskitulo henkeä kohti oli 1 460,08 zlotyä.


title: Milanówek

text: Jalkapallo


title: Milanówek

text: Milanówekissa on jalkapallonklubi KS Milan Milanówek, joka pelaa viidessä liigassa. Klubi sijaitsee Turczynek kadulla. Sen alueella on kolme kenttää ja skeittipuisto.


title: Milanówek

text: Koripallo


title: Milanówek

text: Koripallon klubi UKS 3 pelaa kolmannessa miesten liigassa. Vuosittain järjestetään katuottelukilpailu (streetball), joka herättää yhä suurempaa mielenkiintoa.


title: Milanówek

text: Luistelu


title: Milanówek

text: Kaupungissa toimii naisten luisteluryhmä. Tytöt harjoittelevat Varsovassa Stegny radalla. Ryhmä on kolmantena maan ranking-listalla.


title: Milanówek

text: Ammunta


title: Milanówek

text: Kaupungin ampumarata sijaitsee Zespół Szkół-tiloissa Piasta kadulla. Toiminnan käynnisti Zbigniew Kubek, joka johtaa sitä edelleen.


title: Milanówek

text: Shakki


title: Milanówek

text: Vuosittain pidetään Milanówekin shakinmestaruuskilpailut.


title: Milanówek

text: Tennis


title: Milanówek

text: Tenniskenttä Milanówekiin rakennettiin ennen II maailmansotaa. Kentällä pelasi mm. Jadwiga Jędrzejowska, joka voitti toisen palkinnon Wimbledonissa vuonna 1936. Kesällä 2009 suositut näyttelijät tulevat kaupunkiin pelaamaan tennisotteluissa.


title: Milanówek

text: Pyöräily


title: Milanówek

text: Pari kertaa vuodessa järjestetään pyöräretkiä Mazovian ympäri. Pyöräilijät kilpailivat myös Saksassa ja Italiassa. "Mila Milanowska" -juoksukilpailu järjestetään vuosittain.


title: Milanówek

text: Poikien jalkapallo


title: Milanówek

text: Vuodesta 2000 lähtien on keväisin järjestetty jalkapalloturnaus. Kaikki alle 16-vuotiaat voivat osallistua turnaukseen. Joukkueeseen kuuluu seitsemän pelaajaa, mistä tulee nimi seitsikot (siódemki).


title: Milanówek

text: Kaupungin alueella on 5 peruskoulua (3 julkista ja 2 yksityistä), 3 lyseota (2 julkista ja 1 yksityinen) ja 3 lukiota. Kaupungin vanhin koulu on 100-vuotias Zespół Szkół Gminnych nr 1 im.Piotra Skargi.


title: Milanówek

text: Autolla


title: Milanówek

text: Milanówekiin pääsee Varsovasta autolla päätietä numero 719. Suunnitteilla on moottoritie A2 Varsovasta.


title: Milanówek

text: Junalla


title: Milanówek

text: Rautateitä on kaksi: toinen rata on Puolan sisäistä (PKP) ja kansainvälistä liikennettä varten ja toinen Milanówekin ja Varsovan välillä kulkevaa paikallisjunaa (WKD) varten.


title: Milanówek

text: Lentäen


title: Milanówek

text: Lähin lentokenttä on Varsovan Okęcie.


title: Bedford (Yhdistynyt kuningaskunta)

text: Bedford on Bedfordshiren kreivikunnan pääkaupunki Englannin itäosassa. Vuonna 2001 siellä oli vajaat 148 000 asukasta Siellä on huomattavan suuri italialaisperäinen väestönosa.


title: Bedford (Yhdistynyt kuningaskunta)

text: Se sijaitsee A6-päätien varressa, ja suuret tiet A1 ja M1 ohittavat sen itä- ja länsipuolelta. Lähimmät suuret kaupungit ovat Northampton, Cambridge, Milton Keynes ja Luton.


title: Adgilis deda

text: Adgilis deda (), kirjaimellisesti "paikan äiti", oli jumaluus esikristillisessä georgialaisessa uskonnossa. Sitä palvoivat erityisesti Georgian koillisosan vuoristolaiset, kuten khevsurit, paikan suojeluhenkenä ("genius loci") tai ihmisen ja karjan hedelmällisyyden jumalattarena.


title: Adgilis deda

text: Muinaiset georgialaiset uskoivat, että jokaisella paikalla – vuorella, kukkulalla ja rotkolla – oli "äiti", jota he kutsuivat "paikan äidiksi". Hänet kuvattiin kauniiksi, hopeakoruin puetuksi naiseksi, joka suojeli paitsi paikkaa myös alueella matkaavia henkilöitä. Kun maa kääntyi kristinuskoon, Adgilis dedan kultti liitettiin tiiviisti Neitsyt Marian (Jumalan äidin) kulttiin. Kulteilla on joitakin yhteisiä piirteitä ja rituaaleja, ja georgialaiset ylämaalaiset palvovatkin edelleen "Adgilis ghvtismšobelia" ("paikan jumalan äitiä") yhteisönsä suojelijana.


title: Kesällä kello 5

text: Kesällä kello 5 on Erkko Kivikosken vuonna 1963 julkaistu pitkä esikoisohjaus. Se on uuden aallon hengessä tehty elokuva ja kuvaa 1960-luvun nuorten helsinkiläisten arkea ja ihmissuhteita.


title: Kesällä kello 5

text: Kivikoski teki käsikirjoituksen itse, ytimenä omat kokemukset, joista tarina alkoi kehittyä. Vuorosanojen teossa avustivat Marja-Leena Mikkola ja Juha Tanttu, jonka keksintöä on elokuvan nimi. Meneillään olleen näyttelijälakon vuoksi pääosia näyttelevät harrastajanäyttelijät. Elokuva leikattiin mykkänä ja jälkiäänitettiin Fennada-Filmin äänittämössä.


title: Kesällä kello 5

text: Aikalaisarvioissa elokuva otettiin myönteisesti vastaan. Heikki Eteläpää [Uusi Suomi] kirjoitti: "Tämän esikoisen jälkeen on Erkko Kivikoskelta lupa odottaa hyvin paljon." Useassa arviossa kiitettiin sen yksinkertaisuutta ja vaatimattomuutta. Paula Talaskivi (Helsingin Sanomat) kiittää Kivikosken henkilöohjausta, jolla tämä osaa käsitellä ensikertalaisia.


title: Kesällä kello 5

text: Myöhemmin televisioesitysten yhteydessä arvio muuttuvat osin pidättyvämmiksi. Markku Tuuli (Katso) pitää sitä kevyenlaisena ihmistutkielmana, mutta kuitenkin tärkeänä virstanpylväänä 1960-luvun suomalaisessa elokuvassa. Eräs kriitikko luonnehtii elokuvaa kepeän sympaattiseksi kuvaukseksi nuoresta pariskunnasta, jonka suhde kaipaa tuuletusta. Tarina kulkee sujuvasti, ja parin sielunmaiset heijastuvat siinä hienosti arkitunnelmien kautta. 'Video-oppaassa" vuodelta 1995 Olavi Similä antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Hän piti elokuvaa kepeän onnistuneena, leimallisesti 1960-luvun työnä, jossa on mukana myös ripaus huumoria.


title: Pentti Helin (näyttelijä)

text: Pentti Juhani Helin (s. 20. huhtikuuta 1962 Tampere) on suomalainen näyttelijä.


title: Pentti Helin (näyttelijä)

text: Helin on koulutukseltaan teatteritaiteen maisteri. Hän opiskeli näyttelemistä Tampereen yliopiston näyttelijäntyön laitoksella ja valmistui vuonna 1985. Hänellä on ollut vuodesta 1988 kiinnitys Tampereen Työväen Teatteriin, jossa hänen rooleihinsa ovat lukeutuneet muun muassa Edmund "Kuningas Learissa", Gary "Gagarin Wayssä", Lauri Viita "Putoavissa enkeleissä" ja Sakari Koskinen "Komisario Koskisessa". Vuosina 1985–1987 hän näytteli Vaasan kaupunginteatterissa.


title: Pentti Helin (näyttelijä)

text: Helin on näytellyt myös elokuvissa ja televisiossa. Hän on muun muassa näytellyt Ilmari Salmista Rauni Mollbergin elokuvassa "Paratiisin lapset" (1994), Rami Rantaa televisiosarjassa "Ota ja omista" (1997), Pertti Härköstä televisiosarjassa "Lehmän vuosi" (2006–2010) ja trukkikuski Marmista televisiosarjassa "Tehdas" (esitetty vuodesta 2012).


title: Pentti Helin (näyttelijä)

text: Vuonna 2007 Helin palkittiin Veikko Sinisalo -palkinnolla. Palkinnon jakaa Kansan Sivistysrahaston Jenny Matinahon rahasto.


title: Pentti Helin (näyttelijä)

text: Helin on ollut vuodesta 1988 naimisissa näyttelijä Jaana Oraviston kanssa. Heillä on kolme lasta, vuonna 1988 syntynyt poika ja vuosina 1994 ja 1997 syntyneet tyttäret.


title: Freaks – kummajaiset

text: Freaks – kummajaiset ("Freaks") on Tod Browningin ohjaama yhdysvaltalainen elokuva vuodelta 1932. Se perustuu Tod Robbinsin sanomalehtiartikkeliin ”Spurs”. Elokuvan pääosia näyttelivät aidot ”kummajaiset” sirkuksen ja karnevaalien maailmasta: lyhytkasvuiset Harry ja Daisy Earles, siamilaiset kaksoset Daisy ja Violet Hilton, jalaton Johnny Eck, jalaton ja kädetön Randian, androgyyni Josephine-Joseph ja monet muut.


title: Freaks – kummajaiset

text: "Freaksin" ensi-ilta oli katastrofi – yleisö suhtautui siihen sellaisella vastenmielisyydellä, että tuottajayhtiö MGM kulutti seuraavat 30 vuotta yrittäessään unohtaa koko elokuvan. Se oli pitkään saatavilla vain lyhennettynä nimellä "Nature’s Mistakes" (suom. ”Luonnon erehdykset”) ennen kuin alkuperäinen teatteriversio tuotiin jälleen tarjolle.


title: Freaks – kummajaiset

text: "Freaks" myös käytännössä lopetti Tod Browningin ohjaajauran. Se oli aikakautensa julkein ja suorasukaisin elokuva, jonka näyttelijät eivät oikeastaan näytelleet vaan olivat omia itseään, mikä vain lisäsi elokuvan realistisuutta.


title: Gigli – rajua rakkautta

text: Gigli – rajua rakkautta () on vuonna 2003 ensi-iltansa saanut Martin Brestin käsikirjoittama ja ohjaama yhdysvaltalainen elokuva. Romanttisen rikosdraaman pääosissa ovat Ben Affleck, Jennifer Lopez, Al Pacino, Christopher Walken ja Lainie Kazan.


title: Gigli – rajua rakkautta

text: Yhden arvion mukaan "Gigli" voisi olla 2000-luvun kehnoin elokuva.


title: Tom Sukanen

text: Tom Sukanen, oik. Tomi Jaanus Alankola (23. syyskuuta 1878 Virrat – 23. huhtikuuta 1943, North Battleford, Saskatchewan, Kanada) oli suomalainen laivanrakentaja. Hän muutti Suomesta Yhdysvaltoihin ja myöhemmin Kanadaan, jossa hän yritti rakentaa merikelpoista höyrylaivaa palatakseen takaisin Suomeen.


title: Tom Sukanen

text: Tomi Jaanus Alankola syntyi 23. syyskuuta 1878, joidenkin lähteiden mukaan 1888, tällöin Koroon kuuluneessa Kurjenkylässä, Vaasan läänissä, Virroilla. Hän oppi taitavaksi merenkävijäksi. Hän oppi myös taitavaksi laivanrakentajaksi aikana, jolloin uudet höyrylaivat syrjäyttivät purjeveneet. Kaksikymmentä vuotta täytettyään hän matkusti Yhdysvaltoihin ja päätyi siellä monien pohjoismaalaisten suosimaan Minnesotaan. Minnesotassa hän tapasi tulevan suomalaisen vaimonsa, joka isänsä kuoltua yritti hoitaa perheen maatilaa. Yhdessä he viljelivät maata, ja heille syntyi yksi poika ja kolme tytärtä.


title: Tom Sukanen

text: Vuonna 1911 Tom päätti lähteä Kanadaan tapaamaan veljeään, joka asui Macroriessä Saskatchewanissa (Reginan ja Saskatoonin kaupunkien puolimatkassa). Hän matkusti koko matkan, noin 940 km, Minnesotasta Kanadaan jalkaisin. Hän suunnitteli hankkivansa Kanadasta maatilan ja tuovansa perheensä perustamalleen tilalle. Vuonna 1916 hän onnistui vihdoin saamaan nimiinsa maa-alueen ja oli pystynyt säästämään 9 000 dollarin pesämunan. Hän ei pitänyt minkäänlaista yhteyttää perheeseensä Minnesotassa, ja vuonna 1918 hän päätti palata takaisin tuodakseen perheensä Kanadaan. Hän matkasi takaisin Minnesotaan jälleen jalkaisin. Saavuttuaan kotitilalle, hän löysi sen hylättynä. Myöhemmin hän kuuli vaimonsa kuolleen espanjantautiin ja lasten joutuneen huostaanotetuiksi ja heidät oli sijoitettu uusiin perheisiin. Menetettyään perheensä hän palasi takaisin Kanadaan, jossa hän alkoi suunnitella valtamerikelpoisen laivan rakentamista palatakseen takaisin Suomeen.


title: Tom Sukanen

text: Sukasen suunnitelmissaan oli rakentaa laiva osissa ja kuljettaa osat Saskatchewanjokea pitkin Winnipegjärvelle ja sieltä edelleen Hayesjokea pitkin Hudsoninlahdelle, jossa hän olisi koonnut laivan merikelpoiseksi. Hän nimesi laivansa "Sontiaiseksi". Hänen naapurinsa pitivät häntä mielipuolena ja toistuvasti vandalisoivat hänen laivanrakennusprojektiaan. Lopulta vuonna 1940 Tom lähetettiin mielisairaalaan, jossa hän kolme vuotta myöhemmin kuoli.


title: Tom Sukanen

text: Nykyisin Sontiaisesta jäljellä olevat osat ovat nähtävillä Moose Jawin kaupungin lähellä sijaitsevassa "Sukanen Ship Pioneer Village and Museum" museossa.


title: De Baarsjes

text: De Baarsjes () on kaupunginosa Amsterdamin läntisellä puolella, Alankomaissa. Alueella asuu noin 33000 ihmistä ja sen pinta-ala on 1,64 km² josta vettä 0,10 km². Valtuusto koostuu 17 jäsenestä.


title: Valmistava koulutus

text: Valmistavalla koulutuksella tarkoitetaan näyttötutkintoperusteisessa tutkinnoissa annettavaa koulutusta ennen tutkinnon suorittamista. Tutkinnon suorittaminen ja koulutus on pidettävä erikseen aikuisten näyttötutkinnoissa. Käytännössä tämä tarkoittaa sitä, että tutkinnon suorittaja itse valitsee haluamansa koulutuksen ennen tutkinnon suorittamista. Tarvittava ammattitaito, joka näyttötutkinnossa näytetään oikeita työtehtäviä tekemällä hankitaan jo työssä, koulussa tai vapaa-aikana.


title: Valmistava koulutus

text: Valmistavaa koulutusta järjestävät eri aikuisoppilaitokset ympäri Suomen.


title: Turun Riento

text: Turun Riento on turkulainen urheiluseura, joka perustettiin vuonna 1906. Riennon edelläkävijänä pidetään Raittiusyhdistys Toivo II:a ja sen alajaostona toiminutta voimisteluseura "Ponnistusta". Turun Riennossa on harrastettu voimistelua, painia, hiihtoa, jää- ja jalkapalloa, kori- ja lentopalloa, taito- ja pikaluistelua, pesäpalloa, keilailua sekä yleisurheilua. Nykypäivänä rientolaista urheilutoimintaa johdetaan suurilta osin jaostojen välityksellä.


title: Turun Riento

text: Turun Riento pelasi kaudelle 2014-2015 saakka naisten Korisliigaa. Kauden päätteeksi seura putosi sarjatasoa alemmas I-divisioonaan. Riento on voittanut naisten Suomen mestaruuden vuonna 1990 ja cup-mestaruuden 1992.


title: ATC (keräilykortti)

text: ATC (engl. "Artist Trading Card") on keräilykorttien taiteilijaversio, jonka alkuperämaana pidetään Sveitsiä. Kortin koko on 64 × 89 mm. Kokorajoituksen lisäksi aloittelijan tulee ottaa huomioon, että ATC-kortteja ei saa myydä, vaan niitä vaihdellaan harrastajien kesken.


title: ATC (keräilykortti)

text: Kortit ovat nykymuodossaan osa ns. "mail art" -liikettä, jossa kaikentasoiset taiteilijat vaihtavat valmistamiaan teoksia joko postitse tai henkilökohtaisesti. Kortit ovat joko uniikkeja tai samaa korttia on valmistettu hyvin pieni määrä. Maalaukset, piirrokset, valokuvat, leimatut kuvat, digitaaliset kollaasit, sekatekniikka yms. esiintyvät korteissa yleisesti. ATC-kortit eivät yleensä ole laminoituja tai muovitettuja, vaan niitä vaihdetaan keräilykorteille tarkoitetuissa muovitaskuissa tai sellaisenaan.


title: ATC (keräilykortti)

text: Kortin kääntöpuolelle ohjeistetaan yleensä laittamaan teoksen nimi, signeeraus, päivämäärä ja numero, mikäli kortti on osa sarjaa. ATC-korttien vaihdon lähtökohtana on aina kortin vaihtaminen toiseen korttiin. Kuka tahansa voi myös organisoida korttien vaihdon, jolloin useat ihmiset lähettävät kortteja samalle henkilölle; tämä sekoittaa kortit ja jakaa ne takaisin osallistujille. Kortteja vaihdellaan Internetissä mm. kansainvälisten Yahoo-postituslistojen ja askartelu- tai taidefoorumeiden kautta.


title: HMS Glorious (1782)

text: HMS Glorious tai HMS Glorieux oli Britannian Kuninkaallisen laivaston 74-tykkinen kolmannen luokan alus. Alus oli alun perin François-Guillaume Clairin-Deslaurierin suunnittelema Ranskan laivaston 74-tykkinen linjalaiva "Le Glorieux". Alus oli valmistettu heinäkuusta 1753 marraskuuhun 1756 Rochefortissa ja laskettu vesille 10. elokuuta 1756.


title: HMS Glorious (1782)

text: Amiraali Rodneyn laivasto-osasto valtasi "Le Glorieuxin" 12. huhtikuuta 1782 Saintesin taistelussa. Alus rekisteröitiin laivaston alusluetteloon 29. tammikuuta 1783 eli vasta aluksen tuhouduttua. Alus otettiin laivaston palvelukseen 13. huhtikuuta 1782 Rodneyn määräyksellä, ja sen päälliköksi määrättiin Thomas Cadogan.


title: HMS Glorious (1782)

text: Alus oli purjehtimassa Englantiin 25. heinäkuuta 1782 yhdessä Gravesin osaston kanssa, mutta se upposi 18. syyskuuta miehistöineen pyörremyrskyssä Newfoundlandin matalikolla


title: Marcus Annius Verus Caesar

text: Marcus Annius Verus Caesar (162 – noin 10. syyskuuta 169) oli Rooman keisari Marcus Aureliuksen ja hänen vaimonsa Faustina nuoremman 12. lapsi. Veruksesta tehtiin vuonna 166 Marcus Aureliuksen perijä yhdessä vanhemman veljensä Lucius Aurelius Commoduksen kanssa. Verus kuitenkin kuoli syyskuussa 169.


title: Arthur Lagerlöf

text: Johan Arthur Lagerlöf (20. toukokuuta 1860 Raahe – 23. elokuuta 1930 Helsinki) oli suomalainen Raahessa vaikuttanut vuorineuvos ja Raahen Puutavara Oy:n (myöhemmin "Raahe Oy") perustaja. Hän toimi myös suomalaisen puolueen ja kokoomuksen kansanedustajana.


title: Arthur Lagerlöf

text: Lagerlöfin vanhemmat olivat tullinhoitaja Johan Isak Lagerlöf ja Catharina Sofia Fellman. Hän pääsi ylioppilaaksi Oulun lyseosta 1876 ja opiskeli sitten Helsingin yliopistossa valmistuen ensin filosofian kandidaatiksi ja maisteriksi 1882 sekä molempain oikeuksien kandidaatiksi 1887. Lagerlöf sai varatuomarin arvon 1889.


title: Arthur Lagerlöf

text: Lagerlöf oli aluksi tullin palveluksessa Raahessa ensin ylimääräisenä virkemiehenä 1879–1880 ja sitten tullinhoitajana 1880–1885. Tämän jälkeen hän oli Vaasan hovioikeuden ja senaatin palveluksessa sekä tuomarintehtävissä vuosina 1887–1894. Lagerlöf toimi Raahen Porvari- ja Kauppakoulussa apulaisopettajana 1894–1896 ja kauppaoikeuden opettajana 1896–1900.


title: Arthur Lagerlöf

text: Lagerlöf perusti "Raahen Puutavara Oy":n ("Raahe Oy" vuodesta 1917) vuonna 1900 ja hän oli yrityksen toimitusjohtajana aina vuoteen 1924 saakka. Yhtiö rakensi ensimmäisen Raahen sahansa 1901 Siikajoen varteen ja se omisti Raahen seudulla myös Virpiperän sahan ja Salon Rojuniemen sahan.


title: Arthur Lagerlöf

text: Lagerlöf perusti 1909 Ruotsiin "Aktiebolaget Granviks Sågverk"-nimisen tytäryhtiön joka rakennutti sahan Haaparannan Gransvikiin sekä "Seittenkarin Puutavara Oy":n jolla oli saha Haaparannan Seittenkarissa. Samana vuonna Lagerlöf osti "Aktiebolaget Finska Kolaffären" yhtiön joka tuotti puuhiiltä ruotsalaisen rautateollisuuden tarpeisiin sekä vei ulkomailla kaivos- ja paperipuuta. Talousvaikeuksissa ollut Raahen Puutavara Osakeyhtiö siirtyi jo 1914 Lagerlöfin yritysten rahoittajana toimineen Kansallis-Osake-Pankin hallintaan ja 1921 kaikki Lagerlöfin yritykset siirtyivät pankin valvontaan.


title: Arthur Lagerlöf

text: Yhtiö lopetti 1920-luvulla kaikki Raahen seudulla sijainneet sahansa ja keskitti sahaustoimintansa Haukiputaan Martinniemeen. Raahe Osakeyhtiö yhdistettiin 1942 Rauma Osakeyhtiöön (entinen Rauma Wood Ltd) ja ne muodostivat uuden yhtiön nimeltä "Rauma-Raahe Osakeyhtiö". Vuonna 1952 ne liitettiin osaksi Rauma-Repola Oy:tä.


title: Arthur Lagerlöf

text: Lagerlöf sai vuorineuvoksen arvon 1912 ja vuodesta 1921 hän oli Ranskan kunnialegioonan upseeri.


title: Arthur Lagerlöf

text: Lagerlöf oli ollut mukana jo vuoden 1900 säätyvaltiopäivillä porvarissäädyn edustajana. Hän oli kansanedustajana 1907–1911 ja 1917–1919 edustaen Oulun läänin eteläistä vaalipiiriä. Hän kuului kokoomuksen eduskuntaryhmään 9. joulukuuta 1918 lähtien.


title: Arthur Lagerlöf

text: Lagerlöf oli eduskunnan pankkivaliokunnan puheenjohtajana 1917 ja 1918 sekä sotilasasiainvaliokunnan puheenjohtajana 1918. Lagerlöf toimi pankkivaliokunnan sihteerinä vuoden 1900 valtiopäivillä ja hän oli vielä eduskunnan pankkivaliokunnan sihteerinä vuosina 1926 ja 1928. Lagerlöf oli myös Raahen kaupunginvaltuuston jäsen.


title: Arthur Lagerlöf

text: Arthur Lagerlöf oli naimisissa raahelaisen kauppaneuvos Fredrik Soveliuksen lesken Ebba Katinka Ljunggrenin (ent. Sovelius) kanssa vuodesta 1898.


title: Juho Lepistö

text: Johannes (Juho) Lepistö (25. tammikuuta 1861 Hartola – 25. helmikuuta 1941 Hartola) oli suomalainen maanviljelijä, joka toimi Suomalaisen puolueen kansanedustajana ensimmäisessä eduskunnassa.


title: Juho Lepistö

text: Lepistön vanhemmat olivat maanviljelijä Gabriel Lepistö ja Fredrika Juhontytär. Hän oli Hartolassa ensin torpparina ja sitten itsenäisenä maanviljelijänä vuodesta 1893. Hän oli naimisissa vuodesta 1883 alkaen Maria Lovisa Heikintyttären kanssa.


title: Juho Lepistö

text: Lepistö oli kansanedustajana 1907–1908 edustaen Mikkelin läänin vaalipiiriä.


title: Lensovetin asuintalo

text: Lensovetin asuintalo () on Pietarissa Venäjällä sijaitseva konstruktivistisen arkkitehtuurin muistomerkki.


title: Lensovetin asuintalo

text: Jevgeni Levinsonin ja Igor Fominin suunnittelema Leningradin kaupunkineuvoston asuintalo rakennettiin Korpisaarelle Korpijoen (ven. "Karpovka") rantaan vuosina 1931–1935. Sisäänpäin kaartuvaan, etelään suunnattuun päärakennukseen liittyy kaksi neliskulmaista siipeä. Nevan tulvilta suojaavan jalustan läpäisee sisäpihalle johtava leveä porttikäytävä. Neuvostoeliitille tarkoitetussa, aikansa parasta rakentamista edustavassa talossa on kolmen–kuuden huoneen asuntoja, joista osa sijaitsee kahdessa kerroksessa. Pylväskäytävän reunustamassa keskisiiven toisessa kerroksessa toimi lastentarha ja muita palveluja. Ilmeikkyyttä rakennukselle antavat sen terävät kulmat, leveät parvekesyvennykset sekä sisäpihan ilmassa roikkuvat teräsbetoniset portaikot. Konstruktivismin myöhäisvaihetta edustavassa rakennuksessa voidaan havaita klassismin ja art decon piirteitä.


title: Lensovetin asuintalo

text: Talossa ovat asuneet näyttelijä Juri Jurjev sekä kaupungin toimeenpanevan komitean puheenjohtaja Pjotr Lazutin, joka ammuttiin ns. Leningradin jutun yhteydessä vuonna 1950.


title: Lensovetin asuintalo

text: Nykyään rakennus kaipaa kipeästi remonttia. Sen osoite on Karpovkan rantakatu 13. Lähin metroasema on Petrogradskaja.


title: Juuso Runtti

text: Joseph (Juuso) Runtti (sukunimi aik. "Runttila" ja "Manninen"; 2. maaliskuuta 1854 Kiiminki – 16. huhtikuuta 1927 Oulu) oli suomalainen maanviljelijä ja vanhoillislestadiolainen maallikkosaarnaaja. Hän toimi suomalaisen puolueen ja kokoomuksen kansanedustajana 1900-luvun alkupuolella.


title: Juuso Runtti

text: Runtin vanhemmat olivat maanviljelijä Paavali Runttila ja Liisa Huttu. Hän toimi maanviljelijänä Kiimingissä ja oli myös maallikkosaarnaajana vuodesta 1877 alkaen. Runtti oli Kiimingissä kunnallisten ja kirkollisten kassojen hoitaja ja hän toimi palo- ja eläinvakuutusyhtiöiden asiamiehenä. Juuso Runtti oli naimisissa vuodesta 1875 Maria Holman kanssa.


title: Juuso Runtti

text: Runtti oli kansanedustajana 1907–1908 ja 1917–1919 edustaen Oulun läänin pohjoista vaalipiiriä. Hän kuului kokoomuksen eduskuntaryhmään 9. joulukuuta 1918 alkaen. Runtti oli myös presidentin valitsijamiehenä vuoden 1925 presidentinvaaleissa. Hän oli Kiimingin kuntakokouksen puheenjohtajana ja oli lisäksi kirkolliskokouksen jäsenenä.


title: Pesäpallon miesten Suomen Cup 1974

text: Pesäpallon Suomen Cup 1974 oli kuudes miesten Suomen Cup. Cupin voitti Seinäjoen Maila-Jussit. Osanottoon olivat oikeutettuja kaikki liiton alaiset seurat sarjatasosta riippumatta.


title: Pesäpallon miesten Suomen Cup 1974

text: 1.kierros, poimintoja:2.Kierros, poimintoja:


title: Kova laki: Erikoisyksikkö

text: Kova laki: Erikoisyksikkö () on yhdysvaltalaisen "Kova laki" -televisiosarjan spin-off. Sarja keskittyy New Yorkin poliisin erikoisyksikön selvittämiin seksuaalirikoksiin.


title: Kova laki: Erikoisyksikkö

text: Sarjan toteutuksesta vastasi alkuperäisen L&O sarjan tapaan Dick Wolf. Sarjaa on tehty jo 17 kautta, joka on eniten alkuperäisen L&O sarjan pohjalta luoduista spin-sarjoista. Suomessa Yle TV2 on esittänyt vuoteen 2017 mennessä sarjan kymmenen ensimmäistä tuotantokautta.


title: Kova laki: Erikoisyksikkö

text: Tuotantokausia on USA:ssa tehty jo 18, mutta ei kuitenkaan ole tietoa, esitetäänkö jatkokausia Suomessa. Sarjan tuotantoyhtiö on myynyt sarjan aiempia kausia myös TV5-kanavalle, jolloin Yle kieltäytyi esittämästä jatkokausia yhtäaikaisesti toisen televisiokanavan kanssa.


title: Mamemo

text: Mamemo on lastenohjelma, jota esitettiin Pikku Kakkosessa Yle TV2:lla vuosina n. 2001- n. 2007. Mamemossa on päähenkilönä lapsi, jolla on ystävänään lehmiä.


title: Emmervehnä

text: Emmervehnä ("Triticum dicoccon") on niukkasatoinen vehnälaji, jota viljeltiin varsinkin maanviljelyn alkuaikoina. Eräillä seuduilla Etelä-Euroopassa sitä viljellään runsaasti edelleenkin. Nykyisin eniten viljelty vehnälaji, "Triticum aestivum", on syntynyt emmervehnän ja erään Keski-Aasiassa kasvavan heinälajin risteytymänä.


title: Emmervehnä

text: Viljelty emmervehnä on syntynyt Lähi-idän alueella villistä kantamuodostaan noin 10 000 vuotta sitten. Sitä on viljelty myös pohjoisemmilla alueilla. Varsinais-Suomesta Turusta ja Paimiosta on tehty emmervehnästä arkeologisia löytöjä, jotka on ajoitettu ajalle noin 500 vuotta ennen ajanlaskun alkua.


title: Yksijyvävehnä

text:
Yksijyvävehnä eli "einkorn"-vehnä oli varhainen Lähi-idässä ja Euroopassa viljelty vähäjyväinen, niukkatuottoinen viljalaji, jota kasvaa nykyään villinä.
Einkorn tarkoittaa joko villiä muotoa "Triticum boeoticum" tai viljeltyä, domestikoitua "Triticum monococcum". Sisältämänsä gliadiinin vuoksi einkorn saattaa olla uudempia vehnälajeja vähemmän myrkyllinen niille, jotka sietävät huonosti gluteenia.


title: Titus Aurelius Fulvus Antoninus

text: Titus Aurelius Fulvus Antoninus (31. elokuuta 161 – 165) oli Rooman keisari Marcus Aureliuksen ja hänen vaimonsa Faustina nuoremman poika. Hänen nuorempi kaksoisveljensä oli Lucius Aurelius Commodus, tuleva keisari. Poikien syntymää juhlistettiin useissa kolikoissa mutta Antoninus sairasteli jatkuvasti. Marcus Aureliuksen opettaja Fronto kertoo erässä kirjeessään Antoninuksella olleen yskää, joka oli paranemassa. Hän kuitenkin kuoli vuonna 165, jolloin Marcus Aurelius antoi julistaa hänet jumalaksi. Commoduksella oli myös nuorempi veli Annius Verus mutta hänkin kuoli vuonna 169, jättäen Commoduksen ainoaksi eloonjääneeksi pojaksi ja Marcus Aureliuksen perijäksi.


title: Titus Aurelius Fulvus Antoninus

text: Fulvus Antoninusta ei kuitenkaan unohdettu sillä useiden piirtokirjoitusten mukaan häntä palvottiin jumalana vielä 200-luvulla. Hänellä oli jopa temppeli Thessalonikissa. Tämä on merkittävää sillä useat jumalaksi julistettujen henkilöiden kultit lakkautettiin keisari Maximinuksen aikana (235–238) ja ei tiedetä miksi juuri kuolleen Fulvus Antoninuksen kultti säilytettiin.


title: Ain Mallaha

text: Ain Mallaha (myös nimellä "Eynan") oli noin 10 000 – 8 000 eaa. rakennettu ja asuttu kylä. Paikka sijaitsi nykyisessä Pohjois-Israelissa Huleh-järven rannalla. Se liittyi metsästyksellä, kalastuksella ja villiviljan keruulla eläneeseen Natufin kulttuuriin. Tässä paikassa asuttiin kolmessa vaiheessa vuosivälillä 12 000 – 9 600 eaa. Kahteen ensimmäiseen vaiheeseen liittyi massiivisia kivirakennelmia, ja kolmanteen hieman pienempiä.


title: Duncan

text:
Duncan tarkoittaa muun muassa seuraavia:Kanadassa:
Yhdysvalloissa:


title: Charles Mackay

text: Charles Mackay (1814 Perth, Skotlanti - 1889) oli brittiläinen journalisti, kirjailija ja runoilija, jonka tunnetuin teos on vuonna 1841 julkaistu "Extraordinary Popular Delusions and the Madness of Crowds".


title: Charles Mackay

text: Mackay toimi toimittajana lontoolaisissa "Morning Chronicle"- ja "Illustrated London News"-lehdissä, Glasgown "Arguksessa" ja "The Timesin" kirjeenvaihtajana raportoi Yhdysvaltain sisällissodan tapahtumista vuosina 1862-65. Kirjailijana hän nousi kuuluisuuteen vuonna 1846 julkaisemallaan runokokoelmalla "Voices from the Crowd". Hänen tunnetuinta teostaan "Extraordinary Popular Delusions and the Madness of Crowds" pidetään nykyisin markkinapsykologian merkkiteoksena.


title: Eekvit

text: Eekvit () olivat Latiumin koillisosissa asunut kansa. Eekvit sotivat usein yhdessä volskien kanssa roomalaisia vastaan. Cincinnatus ja muutamat muut sotapäälliköt pyrkivät karkottamaan eekvit strategisesti tärkeästä Algidussolasta. Roomalaiset voittivat eekvit lopullisesti vuonna 304 eaa. ja sulauttivat heidät valtakuntaansa.


title: Ei-keynesiläiset vaikutukset

text: Ei-keynesiläisillä vaikutuksilla viitataan sellaiseen tilanteeseen, jossa esimerkiksi finanssipolitiikkaa kiristävillä toimilla onkin yksityistä kulutusta elvyttävä vaikutus, ja valtion lisävelanotto puolestaan vähentää yksityistä kulutusta. Yleisesti voidaan todeta, että ei-keynesiläiset vaikutukset ovat sellaisia, jotka ovat ristiriidassa perinteisen keynesiläisen mallikehikon tulosten kanssa. Uraa uurtava artikkeli aiheesta on Giavazzin ja Paganon (1990) Can severe Fiscal Contraction Be Expansionary? Tales of Two Small European Countries. Artikkelissa G & P tutkivat Irlantia ja Tanskaa 1980-luvulla ja tulivat siihen johtopäätökseen, että ei-keynesiläisiä vaikutuksia on havaittavissa.


title: Pesäpallon SM-sarja 1934

text: Vuoden 1934 Suursarjaan joukkuemäärää päätettiin lisätä entisestä 8:sta 12:een. Lisäpaikkojen täyttämiseksi järjestettiin keväällä karsintaotteluja eri puolella Suomea. Sarja oli järjestyksessään 13. SM-sarja kausi ja Helsingin Pallonlyöjät palasi kultakantaan.


title: Pesäpallon SM-sarja 1934

text: Helsingissä 26.4.


title: Pesäpallon SM-sarja 1934

text:
Katajanokan Haukat - Helsingin Pallo-Toverit 0-3
Tampereella 6.5.


title: Pesäpallon SM-sarja 1934

text: Itäisen alueen karsinnat 9.-10.5. Kuusankoskella


title: Pesäpallon SM-sarja 1934

text: Kuusankosken Veto ja Enson Kisailijat selvisivät Suursarjaan.


title: Pesäpallon SM-sarja 1934

text: Läntisen alueen loppukarsinta 9.-10.5. Loimaalla


title: Pesäpallon SM-sarja 1934

text: Seinäjoen Maila-Jussit ja Helsingin Pallo-Toverit Suursarjaan. Sarjassa huomio kiinnittyy vähäjuoksuisuuteen. Tähän osaltaan ovat vaikuttaneet räpylän käyttöön oton salliminen, takarajan käyttöönotto, sekä vuodelle 1934 lisätty uusi vuoronvaihtoon liittyvä ns. yhdeksän lyöjän sääntö. Vähäjuoksuisuus konkretisoitui loppuotteluissa, joissa yksi juoksu kahdessa ottelussa riitti mestaruuteen.


title: Pesäpallon SM-sarja 1934

text: Hamina, Sortavala, Seinäjoki ja Toijala putosivat sarjasta. Tilalle nousivat B-sarjan mestari Keravan KooPee sekä Jyväskylän Kiri, Tampereen Pyrintö ja Viipurin Kisa-Veikot.


title: Pesäpallon SM-sarja 1934

text:
Mestaruusjuoksun toi Turpeinen heti ensimmäisessä vuorossa. Tämän jälkeen pelattiinkin 20 vuoroparia juoksuitta.
Naisten Suomen mestaruus ratkaistiin Viipurissa 23. syyskuuta. Viipurin Pallonlyöjät voitti mestaruuden 4-2 voitolla Tampereen Pyrinnöstä.
Kilpailuun lähti mukaan 30 seuraa. Mitään yhtenäistä sarjaa ei ollut, vaan alueet ratkoivat jatkoonpääsijän eri tavoin. Joillakin alueilla pelattiin sarja, joissakin noudatettiin pudotuspelisysteemiä joko kerrasta poikki -periaatteella tai kaksoisotteluina.


title: Pesäpallon SM-sarja 1934

text:
VPL:n joukkue: Liisa Tiili,
Rakel Orava,
Aira Noroma,
Ester Parviainen,
Marjatta Sarjola,
Eeva Heinonen,
Aune Karjalainen,
Kerttu Halonen,
Tyyne Järvenpää.


title: John Wright (muusikko)

text: John Wright (s. 1962) on kanadalainen muusikko ja lauluntekijä, alun perin lähtöisin Victoriasta.